Ужым бойҙайы – төп культура » Балҡантау\nБалҡантау » Яңылыҡтар » Ужым бойҙайы – төп культура\nУжым бойҙайы – төп культура21-05-2018, 16:34\nБыл яҙғы көндәрҙә Рәүеф Фәйзулла улының төп хәстәрлеге ужым бойҙайы сәсеүлектәрен тәрбиәләү. Көҙҙән ул 350 гектарҙа сәселгән.\nУны тейешле кимәлдә минераль ашламалар индереп, элиталы “Башкирская 10” һәм “Скипетр” сорттарын сәсәләр.\nСәсеүлектәр яҡшы ҡышлаған, әммә яҙҙың һалҡын килеүе баҫыу эштәрен бер аҙ һуңлатҡан. Көндәр йылыныу менән минераль ашламалар индереләсәк, ҡоротҡостарға, төрлө ауырыуҙарға һәм ҡый үләндәренә ҡаршы көрәш башланасаҡ. Бының өсөн техника ла, кәрәкле препараттар ҙа әҙер. Был агроысул ике-өс көндә башҡарыла.\nГектарынан утыҙ центнерҙан ашыу уңыш алырға иҫәп тотаһың икән, яҙ-йәй айҙарында айырыуса тырышлыҡ һалырға кәрәк.\nКөнбағыш сәсеү өсөн дә тупраҡ әҙер. Быйыл ул 250 гектар майҙанды биләйәсәк. Шулай уҡ пар ерҙәре лә ҡалдырылған. Пар ерҙәрен эшкәртеү ҙә тейешле технологияға ярашлы башҡарыласаҡ, сөнки ужым бойҙайын үҫтереүҙә тупраҡ әҙерләү мөһим роль уйнай.\nБАССР-ҙың атҡаҙанған ауыл хужалығы эшсәне Р.Ф. Хәсәнов өсөн быйылғы йыл юбилейлы – ғинуар айында ул үҙенең 60 йәшен билдәләгән.


Киләсәккә юл ярып » "Урал" гәзите\nОшо кѳндәрҙә Инйәр ауылының мәҙәниәт үҙәгендә тантаналы сара үтте. Байрам Балалар сәнғәт мәктәбенең 25 йыллыҡ юбилейына арналды. Юбилейҙа мәртәбәле ҡунаҡтар – Башҡортостан Республикаһының мәҙәниәт министрлығы исеменән йырсы Нәркәс Сиражетдинова, муниципаль райондың мәҙәниәт идаралығы начальнигы Зәлифә Әғләмова, ҡала-райондың ветерандар советы рәйесе урынбаҫары Валентина Ульянова, ҡаланың музыка мәктәбе директоры Ирек Исҡужин, ҡаланың художество мәктәбе директоры Татьяна Лазарева , Инйәр ауылы хакимиәте башлығы Ғайса Мѳфтәхетдинов һәм тантанаға саҡырылған элекке хеҙмәткәрҙәр, сығарылыш уҡыусылары, ата-әсәләр ҡатнашты.\nБайрам сараһын асып, сәхнә түренә балалар күңелендә сәнғәткә һѳйѳү уятҡан, белем биргән, ҡул эштәренә өйрәткән, ижади һәләттәрен асҡан сәнғәт мәктәбе педагогтары коллективы һәм уның директоры Фәрхәнә Мѳхтәр ҡыҙы Ҡотломѳхәмәтованы саҡырҙылар. Мәктәп директоры ҡунаҡтарҙы ҡыҫҡаса белем усағы тарихы, бөгөнгө хәле менән таныштырҙы һәм ошо йылдарҙа мәктәптең үҫешенә ҙур ѳлѳш индереүселәр – муниципаль район һәм Инйәр хакимиәте башлыҡтарына, ауылдың башҡа предприятие һәм ойошма етәкселәренә, муниципаль райондың мәғариф идаралығына, Башҡортостан Республикаһының Мәҙәниәт министрлығына, Республиканың уҡыу-методикаһы үҙәгенә, ата-әсәләргә оло рәхмәтен еткерҙе. Унан Башҡортостан Республикаһының Мәҙәниәт министрлығы вәкиле, республика конкурстары лауреаты, йырсы Нәркәс Сиражетдиноваға һүҙ бирелде. Ул үҙе лә ҡасандыр ошо мәктәпте тамамлаған, шуға күрә тәүҙә үҙенең йѳрәге түренән сыҡҡан ҡайнар теләктәрен еткерҙе,унан мәҙәниәт министрлығы, Республиканың уҡытыу-методик үҙәге ебәргән ҡотлау, рәхмәт хаттарын уҡып ишеттерҙе. Ә инде Фәрхәнә Ҡотломѳхәмәтова һәм Ольга Потаповаға Мәҙәниәт министрлығының Маҡтау грамоталарын тапшырып, үҙенең йырын бүләк итте.\nАртабан мәҙәниәт идаралығы начальнигы Зәлифә Әхмәҙи ҡыҙы ысын күңелдән мәктәп коллективын тәбрикләп, балаларҙы тәрбиәләүҙә лайыҡлы хеҙмәттәре ѳсѳн Динара Исламоваға, Миләүшә Усоваға, Сулпан Хисмәтуллинаға, Флүзә Шәйхетдиноваға Маҡтау ҡағыҙҙарын тапшырҙы. Оҙаҡ йылдар ошо мәктәптә һөҙөмтәле эшләгәндәре ѳсѳн коллективҡа, Фәрхәнә Ҡотломѳхәмәтоваға, Тимур Исламовҡа, Марина Корневаға муниципаль район Советының Почет грамоталары тапшырылды. Вилюр Ҡотломѳхәмәтов, Лариса Шәйәхмәтова, Марина Кочеткова мәҙәниәт министрлығының Рәхмәт хаттары менән бүләкләнде. Шулай уҡ Зәлифә Әхмәҙи ҡыҙы Мәҙәниәт министрлығының республика уҡытыу-методик үҙәгенең Почет грамоталарын Гѳлнара Масковаға, Хәбир Мортазинға, Рафаэль Сәлиховҡа, Дилара Сәлиховаға, Гѳлнара Йәнбәковаға тапшырҙы. Иң йәш педагогтар Рәмил Хужахметов, Ләлә Фатҡуллина сәнғәт мәктәбе грамотаһы менән бүләкләнде.\nИнйәр ауыл хакимиәте башлығы Ғайса Ғабдулхаҡ улы Мѳфтәхетдинов юбилей менән ҡайнар ҡотлап, балалар сәнғәт мәктәбенең коллективына Рәхмәт хаты һәм тырыш, эшһѳйәр педагогтарына Маҡтау ҡағыҙҙары тапшырып, мәктәпкә оргтехника бүләк итте. Шулай уҡ Кѳнъяҡ Урал тәбиғәт дәүләт ҡурсаулығы, Инйәр дауаханаһы, мәктәп, китапхана, мәҙәниәт йорто етәкселәренә һүҙ бирелде. Уларҙың һәр береһенең еткерер теләктәре лә, бүләктәре лә бар ине.\nАртабан Инйәр ауылы Балалар сәнғәт мәктәбенең коллегалары - ҡала музыка мәктәбе директоры Ирек Искужинға һәм художество мәктәбе директоры Татьяна Лазареваға һүҙ бирелде. Улар үҙ сиратында ҡотлау һүҙҙәрен еткереп, мәҙәниәт идаралығы менән берлектә әҙерләнгән бүләкте тапшырҙы.\nБайрамдың мәртәбәле ҡунағы Валентина Николаевна Ульянова һүҙ алып, сәнғәт мәктәбенең артабан да сәскә атыуын, заман менән бергә үҫеүен теләп, мәктәп коллективын юбилейы менән тәбрикләне.\nҠотлауҙар йыр, бейеү, халыҡ инструменттары ансамблдәренең сығыштары менән аралашып барҙы. Байрамдың юғары кимәлдә ойошторолоуы, кѳслѳ һәм дәртле сығыштар, костюмдарҙың матурлығы, сәхнәнең зауыҡ менән биҙәлеше тамашасы күңеленә хуш килде.\nОшо йылдар эсендә Инйәрҙең Балалар сәнғәт мәктәбе 300-гә яҡын баланы уҡытып сығарған. Уларҙың күптәре сәнғәт йүнәлешендәге уҡыу йорттарында белем алһа, ҡайһылары инде артист, рәссам, хореограф һѳнәрҙәре буйынса эшләп йѳрѳй.\nБѳгѳнгѳ кѳндә Балалар сәнғәт мәктәбендә “Фортепиано”, “Ҡурай”, “Баян”, “Аккордеон”, “ Гитара”, “Домбра”, “Йыр”, “Һүрәт тѳшѳрѳү”, “Хореография” кластары эшләй. Уҡыусылар төрлө кимәлдәге конкурстарҙа ҡатнашып, еңеү яулап, остаздарын кинәндерә. Педагогик коллективтың ижад потенциалы бик юғары. Сәнғәт мәктәбе уҡытыусылары район сараларында әүҙем ҡатнашып, уҡыусыларына матур өлгө күрһәтә. Балалар сәнғәт мәктәбе педагогтарын юбилей айҡанлы ҡотлап, ижади уңыштар, яңы асыштар, һәләтле балалар теләйек.


Баймаҡ физкультура-һауыҡтырыу комплексында туғыҙынсы йыл рәттән яугир-интернационалистар осраша\nАфған һуғышында һәләк булыусылар иҫтәлегенә ойошторолған мини-футбол буйынса турнирҙа ҡаланың 3-сө урта мәктәбе уҡыусылары көс һынашты. Уйындан һуң улар локаль бәрелештәрҙә ҡатнашыусыларҙың хәтирәләрен тыңланы.\nКөсөргәнешле уйында иң яҡшы ҡапҡасыға махсус бүләк тапшырылды. Приз үҙ ваҡытында райондың спорт тормошон үҫтереүгә тос өлөшөн индергән Әхтәр Йосопов иҫтәлегенә булдырылған. Ойоштороусылар билдәләүенсә, бындай саралар йәш быуынды патриотик рухта тәрбиәләүгә булышлыҡ итә, сәләмәт тормошҡа әйҙәй.


Ғалимдар Марсҡа осоу юлдарын эҙләгәндә, етәкселәр ерҙә лә Марс барлығын онотоп киткән күрәһең\nКушнаренко районының Марс ауылында 56 хужалыҡ иҫәпләнә, йөҙҙән ашыу кеше көн итә. Урындағы халыҡ әйтеүенсә, улар үҙҙәрен ысын мәғәнәһендә сит планетала йәшәгәндәй хис итә. Сөнки ауылда Марстағы кеүек үк юлдың эҙе лә юҡ. Ашығыс ярҙам, янғын һүндереү хеҙмәттәре йыш ҡына юлдар үткеһеҙ булып ятыу сәбәпле, тейешле нөктәгә барып етә алмай.\nПланета исеме менән аталған ауылда башлыса хаҡлы ялдағылар көн итә. Улар бөтәһе лә ямғырлы, ҡар-буранлы көндәрҙе үҙһенмәй. Бындай ваҡытта район үҙәге, йә башҡалаға илткән юлға сығыр өсөн йөҙ михнәт аша үтергә тура килә.\nЮл торошоноң ҡәнәғәтләнерлек булмауына икенсе сәбәп: нефть сығарыусы ойошманың ауыр йөк машиналарының ауыл уртаһынан хәрәкәт итеүе. Улар башлыса төндә йөрөй, был мәлдә ауыл урамдары еңел автомобилдә үтерлек түгел.\nУрындағы хакимиәт тә Марстағы юлһыҙлыҡ проблемаһын ыңғай хәл итергә ашыҡмай. Аптыраған халыҡ ҡырсынташ түшәтергә аҡса ла йыя башлаған.\nМарс ауылының фельдшерлыҡ пунктында эшләүсе Дамира Юнысованың эшендә лә юлһыҙлыҡ ҙур уңайһыҙлыҡтар тыуҙыра. Инфарк ,инсульт үткәргән , ауыр йәрәхәттәр алған сирлеләргә ямғырлы һәм буранлы юлдан ашығыс ярҙам машинаһы үтә алмай. Кеше ғүмере өсөн ҙур яуаплылыҡ тойоусы фельдшерға күпселек осраҡта ауылдаштары ярҙамға килә.\nҮҙәк урамдағы янғындан был йорт тулыһынса янып бөткән. Уны һүндерергә ынтылыусы машина мәтегә инеп батҡан.\nМарс ауылында юлһыҙлыҡ проблемаһын ҡасан хәл ителәсәк тигән һорау менән беҙ Кушнаренко район хакимиәтенә мөрәжәғәт иттек.Әммә хакимиәттә беҙҙең менән һөйләшергә бөтөнләй ваҡыттары булмай сыҡты\nКушнаренко районы Марс ауылы - Дүртөйлө һәм Саҡмағош райондары сигендә урынлашҡан. Ауыл халҡы юлһыҙ интегә. Яҙлы-көҙлө көслө ямғырҙар яуған осраҡта бындай юлдан машиналарҙа үтерлек түгел. Һәр водитель этәүселәр саҡырырға мәжбүр.


Тәржемәселер иғтибарына - Страница 2 - Башҡорт телендә аралашыу - Башҡорт форумдары\nЯрар, һинеңсә булһын. Теманы уҡығас, әйтеп ебәр ҡайҙа минең һүҙемдә "оскорбление" һәм "зло"?\nҺеҙҙең менән ғорурланырға ғына ҡала. Һеҙҙең турала мәғлүмәт бик әҙ: http://www.google.ru/search?q=%D1%80%D1%83%D1%81%D1%82%D0%B0%D0%BC+%D0%BD%D1%83%D1%80%D1%8B%D0%B5%D0%B2&rlz=1C1AFAB_enRU488RU488&oq=%D1%80%D1%83%D1%81%D1%82%D0%B0%D0%BC+%D0%BD%D1%83%D1%80%D1%8B%D0%B5%D0%B2&sugexp=chrome,mod=18&sourceid=chrome&ie=UTF-8\nБашҡа илдәрҙә (мәҫәлән, Азербайджанда) гугл-переводчикты волонтерҙар эшләйме? Инглиз теленән тура башҡортсаға тәржемә кәрәкме ул (шундай проблема бармы ни?) Хәҙер бит бөтәһе лә урыҫса белә. Мин мәктәптә уҡығанда башҡортса-русса-инглизсә һүҙлектәр була торғайны, мин ул һүҙлектәрҙең нимәгә кәрәк булғанын аңламаным, файҙаланған кешене күрмәнем.\nВикипедия тураһында. Мотлаҡ шул википедияға яҙырға кәрәкме? Мәҫәлән ошондай форматта эшләү отошлораҡ түгелме: http://akmulla.ru/\nГугл һәм ЦРУ тураһында тик минең генә фаразым түгел: http://www.google.ru/search?q=%D0%B3%D1%83%D0%B3%D0%BB+%D1%86%D1%80%D1%83&rlz=1C1AFAB_enRU488RU488&aq=f&oq=%D0%B3%D1%83%D0%B3%D0%BB+%D1%86%D1%80%D1%83&sugexp=chrome,mod=18&sourceid=chrome&ie=UTF-8\nИнтернет селтәре американың оборона министрлығы өсөн эшләнгән селтәр икәнен оноторға ярамайҙыр тип уйлайым мин.\nОтправлено 29 Сентябрь 2012 - 02:20\nРаз ты такой весь резкий... Сколько статей в башкирской википедии у тебя есть? Или может ты в каких то подобных проектах участвуешь? Дай ссылки на свои работы.\nИИЯЛ-да «Языки меньшинств в компьютерных технологиях: опыт, задачи и перспективы», тигән конференция була. Мәғлүмәт "Образование и наука" форумсығында. Википедия - бәтә халыҡтың ҡулаҫты мәғлүмәт сығанағы бит, файҙаланыу статистикаһына ҡарағанда. Башҡорт телен һәм мәҙәниәтен донъя кимәленә сығарыуҙа ул булышлыҡ итә. Тимәк, глобаль мәғлүмәти йәмғиәттә башҡорт теле үҙ урынын ала,ә был маҡсат берләшергә өндәй...\n#25 Рөстәм Нурыев\nИИЯЛ-да «Языки меньшинств в компьютерных технологиях: опыт, задачи и перспективы», тигән конференция була. Мәғлүмәт "Образование и наука" форумсығында.\nВикипедия - бәтә халыҡтың ҡулаҫты мәғлүмәт сығанағы бит, файҙаланыу статистикаһына ҡарағанда. Башҡорт телен һәм мәҙәниәтен донъя кимәленә сығарыуҙа ул булышлыҡ итә. Тимәк, глобаль мәғлүмәти йәмғиәттә башҡорт теле үҙ урынын ала,ә был маҡсат берләшергә өндәй...\nРәхмәт. Таптым, уҡыным. Ҡатнашырға кәрәк. Кем ҡыҙыҡһына конференция тураһындағы иғланға һылтанма - http://rihll.ru/konferensii/225-rsrerrrsrrr.html\nОтправлено 08 Октябрь 2012 - 07:45\nМинеңсә был АК-74 бик тә Ирмәк һәм Арыҫлан тигән аффтарға оҡшаған. Ә Википедияға килгәндә, уны башҡорт халҡына хеҙмәт иттерәһең икән - бик хуп! Хеҙмәт иттермәйһең икән, ул нимә һона, шуны тығынып ултыраһың икән - кемгә үпкә! Бер яҙғайным инде - бер үк яланда бал ҡорто бал таба, себен икенсене, тип. Бына шул. Бал ҡапҡың килһә, бал йый!\nОлбанскийҙы ла белеһегеҙме ни))) Ирмәк менән Арыҫланды ғәйепләмәгеҙ, уларҙың миңә ҡыҫылышы юҡ. Мин теманың авторына тәржемә буйынса бер нисек тә ярҙам итә алмайым. Ләкин, әгәр был кеше ысынлап та википедияла шулай яҡшы эшләй икән - мин бер нисә статья яҙырға әҙер, рөхсәт булһа. Ә һеҙ нисек, ҡатнашаһығыҙмы? Күрһәтегеҙ эшләгән эштәрегеҙҙе, ҡарап ҡыуанайыҡ, көтөп ҡалам. Ваҡыт тарыраҡ, шулай ҙа: 1) Википедия кемдең аҡсаһына эшләнә? 2) Гугл-переводчик кемдең аҡсаһына эшләнә? Дөп дөрөҫ, бик яҡшы бер бабайҙың аҡсаһына. Ул бабайға беҙҙән бер нимә лә кәрәкмәй, ул шундай яҡшы, тиҙҙән ысын демократия алып киләсәк беҙгә, шулай бит? Себен менән бал ҡорто турһындағы лаҡабығыҙҙы үҙегеҙгә ҡалдырығыҙ, "не тот случай". Бал ҡорто бал тапмай ул, белеүемсә, бал ҡорто балды "вырабатывает", ул тик нектар ғына таба. Нектар сәскәлә була. Сәскә булһын өсөн удобрение кәрәк. Һеҙ бит мосолман бит әле? Үтә яҡшы белмәйем, ләкин Ҡөръәндә себен тураһында ла бер нисә һүҙ бар, шулай бит, бал ҡорто тураһында ғына түгел... Бал имеш...))))\n#28 Рөстәм Нурыев\nОтправлено 08 Октябрь 2012 - 07:10\nВаҡыт тарыраҡ, шулай ҙа:\n1) Википедия кемдең аҡсаһына эшләнә?\n2) Гугл-переводчик кемдең аҡсаһына эшләнә?\nДөп дөрөҫ, бик яҡшы бер бабайҙың аҡсаһына.\nДөрөҫ түгел. Бер бабайҙың аҡсаһына тип хаталанаһың. Википедияға аҡса бөтә донъянан йыйыла. Мин дә ебәрем йыл һайын, мең һум булһа ла. Гугл переводчик бөтә телдәр өсөн дә ҡулайлаштырып булған система төҙөгән, ә уға эстәлекте һәр халыҡҡа үҙенә эшләргә тәҡдим итә. 65 телдә эшләнгән. Башҡорт теле ни ере менән кәм? Ә Википедияла мәҡәлә яҙыу өсөн кемдәндер рөхсәт һорау кәрәкмәй. Ул ер йөҙөндәге һәр кешенең монаяты, шул иҫәптән һинеке лә. Ҡулланыу бушлай, әммә эстәлеген һәр халыҡ үҙе тултырырға тейеш. Ҡабул итеү-итмәүең үҙәңдән. Көсләү юҡ. Теләгең булһа мәйле, булмаһа барған юлың хәйерле булһын.\nВаҡытҡа килгәндә, ул һәр кемдә тарыраҡ. Әммә "Теләгән яйын эҙләй, теләмәгән сәбәбен таба". Яйын эҙлә, сәбәбен түгел. Уңыштар һиңә.\nОлбанскийҙы ла белеһегеҙме ни))) Ирмәк менән Арыҫланды ғәйепләмәгеҙ, уларҙың миңә ҡыҫылышы юҡ. Мин теманың авторына тәржемә буйынса бер нисек тә ярҙам итә алмайым. Ләкин, әгәр был кеше ысынлап та википедияла шулай яҡшы эшләй икән - мин бер нисә статья яҙырға әҙер, рөхсәт булһа. Ә һеҙ нисек, ҡатнашаһығыҙмы? Күрһәтегеҙ эшләгән эштәрегеҙҙе, ҡарап ҡыуанайыҡ, көтөп ҡалам.\nДөп дөрөҫ, бик яҡшы бер бабайҙың аҡсаһына. Ул бабайға беҙҙән бер нимә лә кәрәкмәй, ул шундай яҡшы, тиҙҙән ысын демократия алып киләсәк беҙгә, шулай бит?\nСебен менән бал ҡорто турһындағы лаҡабығыҙҙы үҙегеҙгә ҡалдырығыҙ, "не тот случай". Бал ҡорто бал тапмай ул, белеүемсә, бал ҡорто балды "вырабатывает", ул тик нектар ғына таба. Нектар сәскәлә була. Сәскә булһын өсөн удобрение кәрәк. Һеҙ бит мосолман бит әле? Үтә яҡшы белмәйем, ләкин Ҡөръәндә себен тураһында ла бер нисә һүҙ бар, шулай бит, бал ҡорто тураһында ғына түгел...\nМин монголса-башҡортса һүҙлекте тамамлап киләм, төрөксә-башҡортсаны башланым,\nбайтаҡ башҡортса әҫәрҙәр индерҙем, мәҡәләләрҙе тәржемә итергә булышам (Рөстәм бында күрһәткәндәрен шулай уҡ), электән ҡуйылған мәҡәләләрҙәге хаталарҙы төҙәтәм. Бының өсөн миңә бер кем дә аҡса түләмәй. Әммә зиһенемде бушҡа сарыф итмәүемдән ҡәнәғәтлек алам, сөнки уҡыусыларҙың рәхмәттәре булып ҡайта "зарплатаһы". Ә балға килгәндә - ярай, һинеңсә булһын: ҡорт нектарҙан бал яһай, ә себен - башҡа нәмә .\nБүрәнә аша бүре күреүселәр бик күбәйә, көҙ касафаты Ниндәйҙер бабай беҙгә тәржемә итеп ултыра икән бит\nОтправлено 08 Октябрь 2012 - 10:50\nпоток главным образом бессодержательного информационного мусора, не отвечающего ни на один действительно важный вопрос современности, - есть результат рукотворной, сознательной, злонамеренной операции, осуществляемой по сей день во всемирном масштабе: http://supernovum.ru/public/index.php?doc=68


ИЛ-ЙОРТОБОҘ НИ ХӘЛДӘ?\nӨс тиҫтәнән артыҡ йылды үҙ эсенә алған «хәҙерге әҙәбиәт» төшөнсәһен, шартлыса, совет әҙәбиәте (1985 йылдарға тиклем), постсоветизм әҙәбиәте (90-сы йылдар аҙағына тиклем) һәм яңы реформалар осоро әҙәбиәте (90-сы йылдар аҙағынан алып бөгөнгө көндәргә тиклем) тигән дәүерҙәргә бүлеп булыр ине. Һис шикһеҙ, сәйәси-ижтимағи ваҡиғалар: СССР-ҙың тарҡалыуы, Коммунистар партияһының хакимлығы бөтөрөлөүе, быға тиклем тыйылған әҫәрҙәрҙең, исемдәрҙең кире ҡайтыуы, быуат башындағы һәр төрлө реформалар туранан-тура әҙәби процесҡа ла йоғонто яһамай ҡалманы.\nМәҡәләнең атамаһы мәғрифәтле һәм зауыҡлы уҡыусыны бер аҙ көрһөндөрөп ҡуйыуы ла ихтимал. Сөнки ул белә: сит телдән килеп ингән был һүҙ «ике» тигәнде аңлата һәм башлыса йыр һәм музыка сәнғәте өлкәһендә ҡулланыла. Әйтәйек, ике тауыш йә иһә ике инструмент өсөн яҙылған вокаль, йә иһә инструменталь пьесаны шулай атайҙар. Музыкаль әҫәрҙе ике йырсы йә иһә ике инструмент менән башҡарғанда ла ошо һүҙ ярҙамға килә. Донъя мәҙәниәтенән дә, үҙебеҙҙекенән дә быға бихисап миҫалдар килтерергә булыр ине. Ә бына әҙәбиәт, бигерәк тә уның шиғриәт тип йөрөтөлгән өлкәһендә һирәгерәк осрай торған хәл.\nҺүҙ ҡөҙрәтен тойоп\nШиғриәт – сикһеҙ ғаләм киңлектәрен һүҙ-биҙәктәр, ҡайнар хис-тойғолар, тәрән кисерештәр аша фекер таһыллығына, бөтөнлөгөнә һәм гармонияһына өлгәшеү. Бөйөк грек философы Платон менән килешмәйенсә лә булмай, «Хоҙай осҡоно» һалынған икән, сәнғәттең иң юғары баҫҡысы – шиғриәткә хеҙмәт итеү талымһыҙҙар ғына шөғөлө. Халҡым шиғри һүҙгә, образлы фекергә бик әүәҫ кенә түгел, ә булмышынан уның, тиһәм дә, хаталанмам. Меңәр йылдар\nСараһыҙҙан ҠАСҠЫН яҙмышы\nСпартак Ильясовтың «Биғылый» роман-хәтирәһен уҡығас («Ағиҙел», 2015 йыл, 1-2-се һандар), боронғо Һиндостандың аҡыл эйәһе Сидхартха Гаутаманың (Будда исеме менән танылыу алған) «Тормош – ғазап сигеү… Кеше был донъяға ғазапланыу өсөн тыуа» тигән фекере иҫкә төшә. Меңдәрсә йылдар элек әйтелгән был һүҙҙәр, әйтерһең дә, роман геройы Биктимерҙе күҙҙә тота һымаҡ. Ысынлап та, уның ер йөҙөндә йәшәгән 66 йыл ғүмеренең 40 йылдан ашыуы михнәт менән, ыҙа сигеп үтә. Бындай ҙа ғибрәтле тормошто Хоҙай өндә түгел,\nШағирәләребеҙҙең быуат башындағы ижадына яһаған «Аҫыл икән затың – һүҙең булһын алтын» тигән күҙәтеүҙәремдә («Ағиҙел», 2011йыл, 8-9-сы һандар), Әнисә Таһирова хаҡында һүҙ барғанда, «аллитерация һымағыраҡ яңғыраған «Әнисә сонеттары» тигән баш аҫтында киң күләмле һәм тәрән йөкмәткеле үҙ аллы мәҡәлә яҙырға ла ваҡыттыр инде хәҙер» тигән уйҙарым менән уртаҡлашҡайным. Был бурысты йәшерәк быуын тәнҡитселәренә йөкмәү хәйерлерәк булыр, тигән теләгемде лә йәшермәгәйнем.\nБөгөнгө хикәйәләрҙә заман геройы\nХХ быуаттың туҡһанынсы һәм ике меңенсе йылдар дауамында яҙыусылар замандың киҫкен ижтимағи-социаль, әхлаҡи-этик мәсьәләләренә бағышланған, йәмғиәттәге рухи ғәрип күренештәрҙе фашлаған тиҫтәләгән хикәйәләр яҙҙы.\nКешеләр араһындағы мөнәсәбәттәрҙең ҡырҡыулашыуы, сит-ят ҡына түгел, хатта бер туғандар, ата-әсәләр менән балалар араһында тыуған киҫкен ҡаршылыҡтар, мал-мөлкәткә, байлыҡҡа хужа булыу теләгенең туғанлыҡ, мәрхәмәтлек тойғоларын юҡ итеүен әҙиптәр үтә ҡырҡыу ижтимағи-социаль, рухи-әхлаҡи проблема кимәлендә сағылдырҙы.\n(Һуғыш осоро әҙәбиәтенә бер күҙәтеү)\nБөйөк Ватан һуғышы осоро әҙәбиәтенә әле лә иғтибар кәмемәй. Утлы йылдарҙан алыҫлашҡан һайын яңынан-яңы материалдар табыла, бығаса билдәле булмаған факттар асыҡлана бара. «Йыр сафта ҡала» (1960), «Окопта яҙылған шиғырҙар» (1975), «Утлы йылдар ауазы» (1985), «Батырҙар юлы» (1985), «Үтте һуғыш, ҡалды һағыш» (2000) исемле китаптар шуны раҫлай ҙа. Ғафури районынан Миҙхәт Хәлилов


Хәбәрҙәр: Мексика: журналисты үлетереүгә ҡаршы күп меңлек акция.\nМексика: журналисты үлетереүгә ҡаршы күп меңлек акция.\nМехикола һәм Веракрус штатының баш ҡалаһында меңдәрсә кеше фотожурналист Рубен Эспинозаны үлтереүҙәре айҡанлы ҡаршылыҡ акцияһына сыҡты. Уның һәм тағы 4 ҡатындың кәүҙәһен йома көн Мехикола тапҡандар: улар барыһы ла бәйле булған һәм баштарына атып үлтерелгән.\nКөн элгәре Мехико прокуроры журналистың көс ҡулланылып һәләк ителеүен раҫлаған. Ҡайһы бер мәғлүмәттәр буйынса, Эспинозаны үлеме алдынан язалағандар.\n-Йөҙҙән ашыу журналистың ғүмере киҫелде, шуға күрә Мексика журналистар өсөн хәүеф кимәле буйынса донъяла өсөнсө урында тора. Ҡыҙғанысҡа ҡаршы, үлтерештәрҙең күпселеге Веракрус штатында.\n-Әгәр дөрөҫөн һөйләһәң, һине үлтерәләр. Улар беҙҙе, һатылмаған журналистарҙы үлтерәләр. Беҙҙең коллегаларыбыҙ әленән-әле юҡҡа сыға. Беҙ нимә эшләй алабыҙ? Мин быға яуап таба алмайым,-ти журналист ҡатын.\nБер ай элек Эспиноза Веракрус штаты губернаторы Хавьер Дуарте яғынан хәүеф тойоуын белдергәйне һәм баш ҡалаға күсенгәйне. Фотограф фекере буйынса, хәүеф уның эшенә бәйле: Эспиноза урындағы социаль хәрәкәттәрҙе тикшергән, шул иҫәптән губернатор эшмкәрлегенә тәнҡит күҙлегенән ҡарағандарын да. Үткән йылдың февралендә Эспиноза Дуарте фотоһын эшләгән һәм ул “Веракрус- законһыҙлыҡ штаты” башы аҫтындағы мәҡәлә менән бергә бирелгән булған.


Булдыҡлы, сая рухлы ир аҫылы ул - Руслан Сәлмәнов\n13 Май , 16:26\nчс Ярһыу йәшлеген Ватанға тоғро хеҙмәткә бағышлаған һәм утты-һыуҙы кискән хәрби офицер булараҡ, ысын ир аҫылдарына ғына хас булмышы, таһыллығы, донъяға киң, яҡты ҡарашы менән ғәжәйеп һоҡланғыс кеше ул. Һүҙем 2013 йылдан бирле 84-се янғын-ҡотҡарыу часында ҡарауыл начальнигы вазифаһын ҙур яуаплылыҡ менән башҡарыусы Руслан Сәлмәнов тураһында. Ул был өлкәлә 1999 йылдан башлап, ғаиләһе менән тыуып үҫкән төбәгенә ҡайтып төпләнгәндән алып эшләй. Өлгөлө ғаилә башлығы ла, үҙ өлгөһөндә илһөйәр, ҡыйыу йөрәкле улдар үҫтергән булдыҡлы атай ҙа ул Руслан Марсель улы.\nЯнғын һағында тороусыларҙың ауыр эше хаҡында һүҙ сурытып тороуҙың кәрәге лә юҡ һымаҡ. Былтыр томра эҫе йәйҙәрҙә уларға һис тынғылыҡ булмауына беҙ үҙебеҙ шаһит булдыҡ. Тап бына яҙмабыҙ геройы кеүек ныҡ елкәле, физик һәм психик яҡтан әҙерлек мәктәбе үткән сыҙамлылар, егәрлеләр генә эшләй ала бында.\n...Үҫмер сағынан уҡ алдына ҙур маҡсат ҡуйған сая рухлы егет Мораҡ 2-се урта мәктәбен уңышлы тамамлап, 1991-95 йылдарҙа Санкт-Петербург юғары артиллерия команда училищеһында белем ала. Нәҡ шомло 90-сыларҙа, ил сиктәрендә тотороҡһоҙлоҡ хакимлыҡ иткән осорҙа, уға Төньяҡ-Кавказ хәрби округында, артабан Тажикстанда “талибан” хәрәкәтенә ҡаршы көрәштә сафта торорға тура килә.\nОфицер менән яҙмышын бәйләргә батырсылыҡ иткән Бикбулат гүзәле - Айһылыу Миңнулла ҡыҙына ла еңелгә тура килмәгәндер. Ҡырыҫ хәрбиҙәр тормошонда икенсе яртыһының уң ҡулы, йыуанысы була ул. Иң тәүге мөхәббәт емештәре – Айҙар ҙа, 1977 йылда, Тажикстанда тыуа. Буй еткергәс, ул да атаһы юлын һайлай. Костромала хәрби академия тамамлап, икенсе йыл хәҙер хәрби сафта тороусы офицерға Украинала махсус операцияла ҡатнашып, яраланып госпиталдә лә ятырға тура килә (атаһының был хаҡта: “Приказ – ул приказ, хәрби юлды һайлағанһың икән, артҡа боролоу юҡ!” – тигәне патриот рухлы кешеләргә аңлашыла, Айҙарға артабан йөрөр юлдарының имен-аман булыуын, донъяларҙың тиҙ арала тынысланыуын ғына теләһе ҡала беҙгә –авт.) Сәлмәновтарҙың икенсе улдары – Мораҡ башҡорт гимназияһының 9-сы класында уҡыған Радмирҙың да атаһы, ағаһы юлын һайлағыһы бик килә лә... Ниндәй генә өлкәне һайлаһа ла, киләсәктә иле өсөн йәнен бирер азамат булырына шик юҡ. Ни тиһәң дә, атанан күргән – уҡ юнған!\nАйһылыу менән Руслан Сәлмәновтар төп эштәренән, бурыстарынан тыш (Айһылыу күп функциялы үҙәктә эшләй) шәхси хужалыҡтарын, донъяларын гөл итеп тоторға ла өлгөрә. Ата-бабаларҙан ҡалған боронғо кәсеп - солоҡсолоҡ менән дә шөғөлләнәләр. Халыҡтың, урмандарҙың именлеге, хәүефһеҙлеге һағында уяулыҡ талап иткән йәйҙәр яҡынлашып килгәндә намыҫлы хеҙмәткәргә артабан да гел именлек юлдаш булыуын, тормош һәм ғаилә күгенең мәңге салт аяҙ тороуын теләге килә.\n(Булдыҡлы ир аҫылы тураһында тулыраҡ яҙмабыҙҙы "Мораҙым" гәзитенең 17-се һанынан уҡый алаһығыҙ)


Шиғриәт һәм күңел байрамы\n27 апрелдә Зәйнәб Биишева исемендәге Башҡортостан ”Китап” нәшриәте 4-се ҡала китапханаһы менән берлектә сираттағы “Автограф көнө”н уҙғарҙы. Сараны асып, нәшриәттең баш мөхәррире Зөлфиә Ҡарабаева, килгән ҡунаҡтарҙы сәләмләне һәм яңы сыҡҡан китаптарҙың исем туйы китап уҡыусы һәм автор араһындағы йәнле күпер икәнен һыҙыҡ өҫтөнә алып үтте.\nБилдәле булыуынса, ике туғандаш халыҡтың классигы, бөйөк шағир Ғабдулла Туҡайҙың тыуыуына ошо көндәрҙә 130 йыл тулды. Ошо күркәм датаға арнап, Башҡортостан “Китап” нәшриәте Ғабдулла Туҡайҙың “Ҡәрҙәшлек кәштәһе” серияһында башҡорт телендә “Ашҡынамын мәңгелеккә” китабын сығарҙы. Шулай уҡ билдәле башҡорт яҙыусыһы, шағир, журналист, Фәтих Кәрим исемендәге премия лауреаты Барый Ноғомановтың “Шиғриәт”, күренекле тарихсы, шағир, әҙәби тәнҡитсе, ғалим-педагог, тарих фәндәре докторы Фәнил Күзбәковтың “Ҡаялағы ҡурай” китаптарын тәҡдим итте.\nКүркәм сарала мәртәбәле ҡунаҡтар, уҡытыусылар, китапхана хеҙмәткәрҙәре, яҙыусылар, журналистар ҡатнашты.\nТәүге һүҙҙе драматург, Башҡортостан Яҙыусылар союзы рәйесе Наил Әсхәт улы Ғәйетбаев алды һәм яңы китаптарға ҡыҫҡаса байҡау яһаны. Артабан билдәле шағир, Салауат Юлаев исемендәге Дәүләт премияһы лауреаты Ирек Кинйәбулатов Туҡайға арналған шиғырҙарын уҡып ишеттерҙе, тарихсы, Мифтахетдин Аҡмулла исемендәге премия лауреаты Әхәт Сәлихов, архив материалдарына таянып, Ғабдулла Туҡайҙың нәҫел ептәренең ғәйнә башҡорттарына барып тоташыуы хаҡында бәйән итте.\nАртабан Барый Ноғоманов, Фәнил Күзбәков үҙ шиғырҙарын уҡыны, уҡыусыларҙың һорауҙарына яуап бирҙе, автографтар таратты.\nКүркәм сараны йомғаҡлап, нәшриәт директоры Илһам Йәндәүләтов 4-се китапхана хеҙмәткәрҙәренә, килгән авторҙарға һәм ҡунаҡтарға оло рәхмәтен белдерҙе һәм киләсәктә лә ошондай осрашыуҙарҙың даими ойошторолоуына ышаныс белдерҙе.


Башҡортостан механизаторҙары ер һөрөү буйынса Рәсәй чемпионы исеме өсөн көрәшә // Йәмғиәт | новости башинформ.рф\n11:57, 25 июня 2019 Йәмғиәт\nФото: Башҡортостан Ауыл хужалығы министрлығының матбуғат хеҙмәте\nБашҡортостан механизаторҙары ер һөрөү буйынса Рәсәй чемпионы исеме өсөн көрәшә Фото: Башҡортостан Ауыл хужалығы министрлығының матбуғат хеҙмәте\nӨФӨ, 2019 йыл, 25 июнь. /«Башинформ» мәғлүмәт агентлығы, Галина Бахшиева/.\nБашҡортостан механизаторҙары Мордовияла башланған ер һөрөү буйынса VIII Асыҡ Рәсәй чемпионатының һайлап алыу ярыштарында иң көслөһө исеме өсөн көрәшә. Механизаторҙар араһында ойошторолған ил беренселегенә 45 төбәктән ҡатнашыусылар килде.\nБашҡортостандан ер һөрөү буйынса Рәсәй чемпионатында Мәләүез районынан Илдар Ишекәев, шулай уҡ Стәрлетамаҡ районынан Римир Ғиззәтуллин, Бәләбәй механизациялау һәм электрлаштырыу колледжын тамамлаған Дарья Тураева ҡатнаша.\nҺайлап алыу этаптары йомғаҡтары буйынса иң көслө 10 һабансы финалға сыға. Һәр төбәк иң күп балл йыйған бер дәғүәсене генә күрһәтә ала, тип асыҡлыҡ индерҙеләр Башҡортостан Ауыл хужалығы министрлығының матбуғат хеҙмәтендә.\nЕр һөрөү буйынса Асыҡ Рәсәй чемпионаты һөҙөмтәләре 29 июндә еңеүселәрҙе бүләкләү тантанаһында иғлан ителә.\n«Башинформ» агентлығы хәбәр иткәнсә, бер йыл элек Суздалдә Мәләүез районынан Илдар Ишекәев ер һөрөү буйынса Асыҡ Рәсәй чемпионаты барышында уҙған «Трактор-шоу»ҙа трактор менән идара итеү оҫталығы буйынса иң яҡшыларҙың береһе булды. Ярыш йомғаҡтары буйынса ул дүртенсе урынды алды.\nБылтыр Асыҡ Рәсәй чемпионатында илдең 37 төбәгенән 54 механизатор ҡатнашты.\nТеги: ер һөрөү буйынса Рәсәй чемпионаты


Аҡсаң булмаһа, магазинға йөрөмә йәки ни өсөн хаҡтар тешләшә?\nБөгөн Дәүләт Йыйылышы - Ҡоролтай депуттары баш ҡала сауҙа нөктәләренә рейд менән сыҡты. Магазин кәштәләренең Башҡортостан тауарҙары менән тәьмин ителеүен ҡараны, хаҡтар менән ҡыҙыҡһынды.\nБашҡортостан аҙыҡ-түлегенә ихтыяж бар, тик магазин кәштәләрендә ул тулып ятмай. Дәүләт Йыйылышы - Ҡоролтай депуттары үткәргән рейдта һөт ризыҡтарының ғына етмеш проценты урындағы етештереүселәрҙеке булыуы асыҡланды, был иң юғары күрһәткес. Башҡа продукция төрҙәре күбеһенсә сит ил, күрше төбәктәрҙән килтерелә.\nХаҡтарға килгәндә, уларҙы ҡыуып та етеп булмай. Йыл башынан республикала 14 төр продукция буйынса хаҡтар егерме процентҡа тиклем күтәрелгән. Был, тәү сиратта, ҡош итенә ҡағыла. Һатып алыусыларҙың күбеһе шулай уҡ он, емеш-еләк, шәкәрҙең ҡиммәтләнеүен биләдәләне.\n-Хаҡтарҙың түбәнәйгәнен күргән юҡ әле, ғөмүмән алғанда, бер пакет әйбер алам тиһәң, магазинда мең һум ҡалдыраһың.\n- Бына инеп, бер ниҙә тапмай, буш кәрзин менән сығып киләм. Бик ҡиммәт. Мин баҙарға йөрөйөм.\nШулай ҙа, әйтәйек, йомортҡаға хаҡ бер аҙ төшкән. Бер тиҫтәһен утыҙ-ҡырҡ һумға алып була, ә йәрминкәләрҙә ул һикһән һумға тиклем барып баҫа ине. Миҙгел алышынғас йәшелсә лә бигүк тешләшмәй\nРәшит Хәйруллин, Дәүләт Йыйылышы - Ҡоролтай депутаты: «Ҡыярға, помидорға, ҡарабойҙай ярмаһына хаҡ төшкән. Был инде ажиотаж һорауҙан һуң - яҡшы күренеш. Һөт, ит - уларға хаҡ күтәрелеүгә бара. Уны туҡтатыр өсөн күберәк етештерергә кәрәк».\nСираттағы рейд ауыл хужалығы тауарҙарын тәҡдим итеүсе сауҙа нөктәһендә дауам итте. Асыҡ һауала республика төбәктәренән килгән йүнселдәр башлыса йәшелсә-емеш тәҡдим итә. Картуфтың килоһы бында 30 һумдан артмай, кишер-сөгөлдөр ҙә сағыштырмаса арзан.\nКонкуренция булғанда магазин кәштәләрендәге юғары хаҡтарҙы ауыҙлыҡларға мөмкин. Депутаттар фекеренсә, бының өсөн ауыл хужалығы йәрминкәләрен аҙна һайын ойошторорға, республикала бәләкәй эшҡыуарлыҡты, фермер хужалыҡтарын үҫтерергә кәрәк.\nЙәрминкәләрҙән айырмалы рәүештә, бындай сауҙа нөктәләре көн һайын эшләй. Урындар ауыл уңғандарына бушҡа бирелә. Шулай булһа ла, күреүегеҙсә, эш көндәрендә һатыусылар әллә ни күп түгел, барыһы ла аҙна аҙағында килеүҙе хуп күрә.\nКем белә, бәлки, йәйгә ҡарай бында ла эш бер аҙ йәнләнер, ауыл йүнселдәре баш ҡалаға үҙе етештергән продукцияны даими килтереп торор. Ни тиһәң дә, сифатлы аҙыҡ-түлеккә ихтыяж бер ҡасан да кәмемәй.


Өфөләр Совет майҙанында «Шайморатов генерал» йырын күмәкләп башҡара // Мәҙәниәт | новости башинформ.рф\n15:18, 23 августа 2019 Мәҙәниәт\nӨФӨ, 2019 йыл, 23 август. /«Башинформ» мәғлүмәт агентлығы, Ләйлә Аралбаева/.\nӨфөләр легендар генерал, 112-се башҡорт атлы дивизияһы командиры Миңлеғәле Шайморатов тураһында йырҙы күмәкләп башҡара. Ҡала һәм республика халҡын йәкшәмбе, 25 августа, флешмобҡа саҡыралар, тип хәбәр итә республика Мәҙәниәт министрлығының матбуғат хеҙмәте.\nКомдивтың тыуыуына 120 йыл тулыуға арналған сара Өфөнөң Совет майҙанында иртәнге сәғәт 10-да башлана. Йыйылыусылар Заһир Исмәғилевтың Ҡадир Даян шиғырына яҙған барыһына ла таныш «Шайморатов генерал» йырын башҡара.\n«Меңдәрсә кеше бер үк ваҡытта генерал тураһында йыр башҡара һәм фигура яһап теҙелә. Ниндәй икәнен ҡош бейеклегенән күрергә мөмкин, — тип хәбәр итте флешмобты ойоштороусылар. — Кадрҙар БСТ эфирында күрһәтелә».\nСоциаль селтәрҙә лә халыҡ геройына бағышланған флешмоб башланды. Ҡатнашыу өсөн «Шайморатов генерал» йырын башҡарырға, уны видеоға төшөрөргә һәм #Шайморатов хештегы менән интернетҡа һалырға кәрәк.\nТеги: Миңлеғәле Шайморатов


14 Ноябрь 2020, 22:41\nҺин тере саҡта, әсәй, мин һиңә хат яҙа белмәнем. Миңә уны өйрәтеүсе кеше лә булманы, йылдар үткән һайын, һине нығыраҡ һағынам, хат яҙғы килә.Тик һинең мәңгелек йортоңа хаттар бармай, тауыш етмәй, мин һине күреү бәхетенән мәхрүм. Был һағыныуым мине ут булып бөркөп, йәнемде, йөрәгемде, барлыҡ булмышымды өтә...\nӘсәй, ошолай һинең яныңа килеп, ҡасандыр яҙырға тейеш булып та, яҙыу мөмкинлегем булмау арҡаһында, яҙылмаған хаттарымды һөйләп ишеттерһәм, һин, моғайын, ҡаршы булмаҫһың, тип уйлайым. Мин һиңә, элек мин йәшәгән урындан хаттар килгән һәм һин яуап яҙған тиклем ваҡыт араһында, шулай булғас, айына бер йәки ике килеп һөйләп торормон. Минең һинән алаһы кәңәштәрем дә бар. Дөрөҫ, мин ул кәңәштәреңде тере сағыңда, бәлки, алғанмындыр ҙа онотҡанмындыр, ә һинең яныңа килеп, һинең менән ошолай һөйләшеп ҡайтһам, шул кәңәштәрең үҙе миңә килеп олғашҡан кеүек була. Бына быныһын мин, әлбиттә, аңлап та бөтмәйем, ә күпселек осраҡта, бик дөрөҫ итеп башҡарып ҡуям. Аҙаҡтан мин быға һинең кәңәшең, тип ышанам: мин зыянлы һорауҙар, биреп, шуға торошло яуап һорап килмәйем, тимәк, аллам быны һиҙеп, һинең рухың аша, дөрөҫ ҡарарҙар ҡабул итеү өсөн, минең аңыма төшөндөрәлер.\nТере саҡта һин гел генә:\n-Һәр кем үҙенә үҙе күрәҙәсе бит ул,- тип, әйтә торғайның.\nМин хәҙер һинең ул һүҙҙәреңдең мәғәнәһенә ныҡ төшөндөм, тормошомда күп тапҡырҙар шуның дөрөҫлөгөнә ышана киләм. Балаларыма ла ошо хаҡта, хәтерҙәренә һеңерлек итеп, аңлатырға тырышам. Ҡайһы ваҡытта шундай хәлдәр осрай: үтә сабырһыҙланып киткән ваҡыттар ҙа була. Үҙемде ҡулға алып, һинең һүҙҙәреңде иҫкә төшөрөп, ныҡлап уйлана башлайым. Ысынлап та мин ошондай осраҡтарҙа, күңелем ҡәнәғәтләнерлек итеп хәл итеп ҡуям. Һин һәр саҡ:\n- Бер – олоно, бер кесене тыңла, кәңәштәренә ҡолаҡ һал, аҡылыңа кәңәш ит тә, күңелеңде рәнйетмәҫлек итеп хәл ит, - тигән ваҡыттарыңды онотмаҫҡа тырышам.\nБөтәһенең дә кәңәшен тоторға ынтылып, үҙемсә уртаҡлыҡ табып хәл итәм. Әсәй, һин мине үҙеңдең төплө аҡылың менән йәшәргә өйрәттең, үҙ ауырлығымды кешегә тапшырмаҫҡа кәңәш бирҙең.\n- Балаларың алдында көсһөҙ булырға тырышма, улар һине һәр саҡ көслө итеп тойһондар, шул ваҡытта ғына әсәй ҡәҙерең беленер,-тип, әйтә торғайның.\nКөслө булыу өсөн, көс кәрәкмәй икәнлегенә тормош үҙе өйрәтә. Эйе, көс кәрәкмәй, ә аҡыл көсө кәрәк. Уны туплай алыу ҙа эргә тирәләгеләр, ололар, дуҫтар, туғандар менән тығыҙ аралашыу, уларҙың кәңәштәренә ҡолаҡ һалыу- тормош китабын уҡыуға тиң икәненә лә мин хәҙер ныҡлы ғына ышана барам. Үҙем хәҙер башҡаларға- йәштәргә, балаларыма ошо тормош китабының биттәрен асыр асҡыс биреү йәшенә еттем, тик мин һине һаман һағынам.\nӘсәй, мин һинеңсә йәшәргә тырышам: башҡаларға зыян килтермәйем, сөнки ҡасан да булһа үҙемә кире ҡайтыу ихтималлығы бар. Башҡаларҙың өлөшөнә ҡул һуҙмайым, сөнки улар өлөшө миңә рәнйеү булып ҡына киләсәк. Рәнйеү тормоштағы иң ҙур кире әйләнеп ҡайта торған яза булыуын аңлайым. Үҙем рәнйегән хәлдә лә, рәнйеткән кешене ғәфү итә торған көстө үҙемдә табырға тырышам. Ғәфү итә белеү- кешене был донъяла күңелен тынысландыра һәм үҫтерә торған бер сара икәненә төшөндөм. Кешенең күркәмлеге лә ана шул ғәфү итә белеүҙән тыуалыр ул. Мин быға тормош ағышында күп тапҡырҙар ышана алдым Әйтә инең:\n- Тормош үҙе иң шәп уҡытыусы бит ул, китап тотоп уҡытҡандарың ары торһон.\nБының да раҫ фекер икәненә төшөнә барам: йығылта, илата, хаталандыра, маһайта, түбәгә ҡағып, һауалыныуҙан баш тартырға юл аса. Йығылған урында икенсе тапҡыр йығылмаҫҡа, илаған йәштәремде, дошман күҙе күрмәҫлек итеп йәшерергә, хаталарҙы ҡабатламаҫҡа, маһайыуҙан кешеләрҙең һинән ситләшеүенә килтереүенә ныҡ ышана барырға өйрәтә. Уларҙың ситләшеүе түбәгә һуғып, иҫәнгерәтеү икәнен аңларға өйрәндем.\nӘсәкәйем, һин уйлама: мин маһайырға күнегеп, аҙаҡ уның язаһын күреп, һинең кәңәштәреңде онотҡан икән, тип. Юҡ, мин был хәлдән азат булып, үҙемде түбәнһеткән язаға дусар булманым һәм булмаҫмын. Был осраҡта, үҙең әйткәнсә, хоҙайыма һыйынам, ул мине хаталанырға юл ҡуймаҫтай сифат бирер.\n- Кеше һөйләмә, аҙаҡ үҙеңде лә шулай һөйләгәнен ишетеү- күңелеңде яралар,- тип, әйтергә ярата инең.\nМин уны ныҡлап аңлап етмәгәнмендер ҙә, ләкин һинең тормошто ныҡ күҙәтеп кенә түгел, шуның үҙендә ҡайнап йәшәгәнеңә төшөндөм.\nҒәйбәт итеп һөйләү һинең үҙеңә, үҙеңә булмаһа балаларыңа, туғандарыңа, хатта дуҫтарыңа ла зыян килтереүен һин белгәнһең.\n-Торған ер яҡын булһа ла, тыуған ер ҡәҙерлерәк,- тип, йыш әйтә инең.\nБыны мин йылдан- йыл нығыраҡ тоя барам. Минең тыуған ерҙә хәҙер ҡылғандар менән әремдәр генә елгә сайҡалып, нигеҙ һағышын йырлай. Торған ерем яҡын, ләкин тыуған ерем йышыраҡ төшкә инә, ә ундағы, күптән инде, әхирәт донъяһына күскәндәре лә, тереләре лә төшкә инә лә, миңә ниҙер аңлатырға теләйҙәр. Мин донъяға ауаз биргән нигеҙ мине үҙенә саҡыра. Ваҡыт- ваҡыты менән өнөмдә килеп, тыуған еремдәге әрем һәм ҡылғандар араһынан ошо нигеҙемде эҙләйем, табып хоҙайымдан, уны ташлап китеүебеҙгә, бөтәбеҙ исеменән ярлыҡау һорайым:\n- Ғәфү ит беҙҙе, беҙ ирекһеҙҙән ташлап киттек,- тип, үтенәм.\nӘсәй, хәҙер мин һинең теге ваҡытта:\n-Ошо тыуған еремде төштә күргән сағымда ғына әхирәткә күсһәм ине,- тигәнеңдең хәҙер мәғәнәһен ныҡлап аңланым.\nТыуған ер, тигән төшөнсәне лә торған ер төшөнсәһен дә һин беҙгә һөйләп түгел, ә үҙеңде уға ҡарата мөнсәбәтең менән аңлаттың.\n-Үҙең йәшәгән ерең таҙа булһын, - тип, гел генә урам эсен таҙалай торған инең.\nХәҙер мин дә был кәңәшеңде тоторға тырышам. Кеше кешегә ҡарап өйрәнә лә, үҙендә тәжрибә туплай, ә туплағанын балаларына тапшыра бара- быға тормош үҙе өйрәтә.\n- Бер яҡшыны, бер яман менән сағыштыр,- тип, әйтәһең дә туҡтап ҡала инең.\n- Ә шунан,- тип, һорап, төпсөнә башлаһам, һин йылмайып ҡуя инең.\nҺинең был кәңәшеңдең аҙағын миңә тормош үҙе өйрәтеп, һинең уйыңды тапшырып ҡуйҙы. Тормош – уҡытыусы, тиһәң дә, уның хатта әсәй кимәлендә булыуын аңлай барам.\nТыуған нигеҙемде эҙләп тапһам, һәр ваҡыт һин бешергән икмәк еҫен, аш тәмен тойғандай булам. Әселегә төшөп йомшаҡ һыуына бит- ҡулымды йыуып, һыуын эсһәм, һинең эш менән ҡытыршыланып бөткән, тик йомшаҡлығын юғалтмаған ҡул йылыңды тойғандай булып, күҙҙәремә һағыш йәштәре тула.\nӘсәй, мин һиңә килгән һайын, һинең ҡәбер рәшәткәһендә бер ҡошсоҡ ултыра. Мин һиңә үҙемдең һағыныуҙарым тураһында һөйләй башлаһам, ул да һайрай башлай. Мин уны “фәрештә” тип атап ҡуйҙым. Ул һәр саҡ шунда, ә мин ҡайтырға сыҡһам, ул осоп, артымдан оҙатып ҡала. Ул – һинең фәрештәңдер. Хәҙер мин, килгән һайын, уның менән һөйләшәм, ышанам- минең хатымдың йөкмәткеһен ул һиңә еткерәлер.\nӘсәй, беҙҙе бер- беребеҙҙән ике донъя- баҡыйлыҡ менән фанилыҡ айыра, ләкин беҙҙең хистәребеҙҙе: бер- беребеҙгә булған йылы һәм наҙлы тойғоларыбыҙҙы айыра алмай. Беҙҙең хистәребеҙҙең донъялыҡ ҡанундарына бойһонмауы мине бәхетле итә. Әсә менән бала һәр саҡ кеше күҙҙәре алдында, тик уларҙың күңел донъялары мең йоҙаҡ аҫтында: иң изге тойғолар, хистәр, мөнәсәбәттәр, серҙәр, ҡараштар унда һыйған.\nТөштәремдә һине күреп, көнө буйға уйҙар эсендә йөрөгән саҡтарым да байтаҡ булғаны бар. Хәтеремдә: бер мәлде миңә кейергә аяҡ кейеме юҡ, ә уҡыуға бары бер айлап ҡына ваҡыт ҡалған. Һиңә ниңәлер һаман да аҡса түләмәйҙәр, шунан мин колхозға эшкә сыҡтым, ә һин мин эштән ҡайтҡан һайын минең ҡулдарымды тотоп ҡарайһың, унан уны тоҙло һыуға тығып торорға ҡушаһың. Уйлағанһыңдыр инде: усына һөйәлдәр сыҡмаһын. Шулай ҙа һөйәлдәр сыҡты, ул ғына ла түгел уға бысраҡ инеп, бик ныҡ эренләп шешеп китте, ә һин мине йәйәүләп 30 километр алыҫлыҡтағы дауаханаға алып киттең. Һин минең янда булғас, миңә ауыртыныу еңел тойолдомо, аңламайым. Тик ул артыҡ һыҙламаны. Беҙ ярты юлды утын тейәгән машинаның йөгө өҫтөнә ултырып барып еттек. Минең эренле шешкә доктор тиҙ сараһын тапты. Тик һин һаман минең өсөн борсолдоң, ә бит һин йәш кеше түгелһең, арығанһыңдыр ҙа, тик һиҙҙермәйһең. Мин бына шуны шул мәлдә аңламағанмын, һинең йәшеңә еткәс кенә аңланым, тиергә була. Һинең миңә булған тойғоларың үҙеңдең хәлеңә ҡарағанда мөһимерәк икәнен аңланым. Һин ул ваҡытта биш балаңды ер ҡуйынына һалыу ҡайғыһы мәңге һүнмәҫ әсәне мин аңларлыҡ йәштә лә булмағанмын шул. Хәҙер бына шул һинең ҡайғыларың менән мин ҡайғылымын. Минең өсөн ҡылған бына ошондай ваҡыттарың күп булғандыр. Ҡартлыҡ буйынса пенсия алаһың: күпме икәнен белмәйем, 8 һуммы, 12 һуммы, ләкин минең төрлө нәмә һорап һине аптыратҡан осраҡтарым күп булғандыр. Әсәйҙәрҙән балалар күберәк талап итәләр бит, мин дә шулай булғанмындыр. Һин мин һораған нәмәләрҙе алып та бирә алмағанһыңдыр. Бөгөнгөләй күҙ алдымда: һин миңә ситса тауарҙан күлдәк тегергә булдың, ә мин уны нисек итеп тегергә икәнлеген аңлатам. Һин бит тегенсе түгелһең, шулай ҙа матур тегә инең. Шунда миңә билдән түбән киң итәкле, муйынын да, хәҙергесә әйткәндә, волан менән бик матур итеп теккәйнең. Бынан һуң һиңә күп кенә кешеләр тегергә тауарҙар килтерәләр ине. Һин ҡул менән тегәһең, тик машина менән теккән кеүек килеп сыға. Аҙаҡ был тегеүҙе һин миңә лә өйрәткәйнең . Мин үҙем дә тегергә өйрәнеп алдым.\nБер мәлде һин бик ҡаты сирләп киткәнһең, мин өйҙә юҡмын, ә апайым, һине үҙенә алып ҡайтҡан, мин ҡайтҡансы һин шунда йәшәп торорға тейеш булып сығаһың. Тик унда һин толҡа тапмай, көн дә ҡайтырға ынтылғанһың. Бер көндө, береһе лә өйҙә булмаған саҡты файҙаланып, ҡараңғы төшкәс, йәйәүләп 20 саҡырым аралыҡҡа, көҙгөһөн йәйәүләп сығып киткәнһең. Апайым улы менән мотоциклда артыңдан ҡыуып еткәс:\n- Мин торған еремә ҡайтам, һеҙҙә бер ниндәй ҡот юҡ. Минең торған еремдә ҡот уйнап тора , - тигәнһең.\nҺин шулай гел генә торған ер менән тыуған ер мәғәнәһен беҙгә төшөндөрөргә теләгәнһеңдер. Бына әле йылдар үткәс, шул һүҙҙәрҙең асылына төшөндөм. Һинең тыуған ер зары менән мин ваҡытында, һин теләгәнсә, зарлы була алмағанмын. Хәҙер бына шул зар менән зарлымын.\nБыл юлы мин хәтирәләргә артыҡ бирелеп киттем. Һине лә арыттым,ахырыһы.\nБеҙ, балалар, ошолай итеп әсәйҙәр тере саҡта ниңә асылып һөйләшмәгәнбеҙ икән, күп нәмәләрҙе белмәй ҡалабыҙ, тип уйлап та ҡуям. Уларҙың көткән саҡтарында сәләм-хат ебәрмәй, эстәре бошҡанда һөйләшеп алмай, ара йыраҡта шылытыратып тормайбыҙ икән, тип тә уйлап ҡуям. Һуң... Бик һуң килгән аңлау... Беҙҙең өсөн генә йәшәгәнһең, ә беҙ шуны аңламағанбыҙ. Үҙең өсөн бер генә көнөң булдымы икән, белергә ине. Һин бит мин иҫ белгәндән алып бары беҙҙең ҡайғы, беҙҙең шатлыҡ, беҙҙең сиребеҙ менән генә йәшәгәнһең. Беҙҙең балаларыбыҙҙы яратҡанһың, тик улар быны аңланымы икән. Беҙ уларға быны төшөндөрә алдыҡмы икән. Мин әсәй, үҙемде һинең алдыңдә оло ғәйеплемендер, тип уйлайым. Һинең хәлдәреңде аңлауҙан йыраҡ, эс серҙәреңде тойоүҙан ситен. Ҡайғыларыңды, сирҙәреңде бөтөнләй күрмәгәнмен дә,тоймағанмын да. Һиңә шатлыҡлы мәлдәрҙе килтерә алдыммы икән, әллә шулай гел көйәләндереп кенә йәшәнемме икән. Йылдар үткән һайын, беҙҙең ара йыраҡлаша, тик һин миңә көндән – көн яҡыныраҡҡа әйләнә бараһың. Үкенесе уның шунда- ергә ятып илаһаң да үткәндәрҙе, һине, һинең тере һыныңды кире ҡайтарып булмай. Был донъяла һиңә артыҡ ҡәҙер- хөрмәт күрһәтә алмағаныма үкенес менән йәшәйем. Тик шуныһы бар: мин бармын, тимәк, һин тереһең. Тағы бер йыуанысым: йылдар алыҫлаша барған һайын, беҙҙең осрашыу аралары яҡыная. Мин һиңә килермен: фанилыҡта ер ҡото менән килһәм, баҡыйлыҡҡа ер йылыһы менән килермен,тип уйлайым.\nМин тағы ла килгәнгә тиклем хуш бул, мине фани донъяһындағы эштәрем саҡыра. Әсәкәйем, йөрәгемә тамған һағышым да шатлығым да тик һин генә булғанһың, булырһың...


Гәзиттең номеры: 123-124 » Гәзиттең номеры: 123-124 » Яйыҡ гәзите | Газета Яик\nЯйыҡ гәзите » Гәзиттең номеры: 123-124\nИжад ҡанаттарын йәйеп27.10.2014\nТамашаға халыҡ күп йыйылған. Кескәй балалары менән килгән йәш ғаиләләр ҙә, олораҡ быуын вәкилдәре лә күренә. Барыһы ла түҙемһеҙләнеп концерттың башланыуын көтә. Ниһайәт «Уралым» йырының йөрәктәргә үтеп инерлек сихри моңо бар халыҡты тынып ҡалырға мәжбүр итте. Илдар Жамалов менән Фларид Бирғәлиндың өзләү ҡушып яңғыраған көслө тауышы залда ултырыусыларҙың һәр ҡайһыһына халҡыбыҙ аңына борон-борондан һалынған тыуған ил, ер төшөнсәләрен быуаттар төпкөлөнән килтереп еткерҙе. Ошондай рухта асылды Учалы филармонияһының XIII ижад миҙгеле.\n«Быуаттар сыңы» тип аталған театрлаштырылған тамаша халҡыбыҙҙың милли батыры, полководец, шағир-импровизатор, ҡурайсы Салауат Юлаевтың тыуыуына 260 йыл тулыуға арналды.\nАғас аттарға атланған өс үҫмер кем тау хужаһы булыуында бәхәсләшә («Алтынай» ансамбленең йәш бейеүселәре). Улар араһында иң сая, ихтыярлыһы - бәләкәй Салауат. Йөрәге батыр булыуҙан тыш, ул тиҫтерҙәренән уй-фекер йөрөтөү, күҙәтеүсәнлек яғынан да айырылып тора. «Буранбайҙың хатын уҡып зар илайҙар ауыл ҡарттары» тип йырлана халыҡ йырында. Ни өсөн башҡорттоң батыр буранбайҙары сынйырланған, һөргөнгә ебәрелгән, тигән һорауҙар ҡуя Салауат. Яуаптарҙы уға сәсән олатай (Фларид Бирғәлин) ҡайтара:\n- Улар ер, ил, тел, моң, рух өсөн көрәшкән. Батырҙар рухы мәңгелек, - тип һығымта яһай ул. «Батыр булам» тигән ҡарарға килә Салауат та.\nБөйөк әҙип хөрмәтенә27.10.2014\nБашҡортостандың халыҡ шағиры, прозаик, драматург Мостафа Сафа улы Кәримовтың тыуыуына 95 йыл тулды. Ошо мәртәбәле дата айҡанлы 10-cы мәктәптә «Халыҡ шағиры М. Кәрим ижадын яҡшы белеүселәр» тип исемләнгән ижади конкурс үтте. Унда 1-се, 3-сө лицейҙар, 2-се, 5-се, 10-сы мәктәп уҡыусылары командалары оҫта теллелектә, йыр-бейеүгә маһирлыҡта, фантазия байлылығында көс һынашты.\nМостай Кәримдең башҡорт әҙәбиәтен үҫтереүгә индергән өлөшө баһалап бөткөһөҙ ҙур һәм ҡиммәт. Уның ижады тыуған еренән тыш, Рәсәйҙә, сит илдәрҙә лә танылыу тапҡан, күп телдәргә тәржемә ителгән. Тимәк, үҙ әҫәрҙәре аша Мостафа Сафа улы Башҡортостан данын башҡа халыҡтарға, миләттәргә таратҡан. Бөйөк әҙиптең исемен мәңгеләштереү буйынса күп эштәр башҡарыла. Мәҫәлән, 2013 йылда М. Кәрим исемендәге проспектта шағирға һәйкәл ҡуйылды. Баш ҡалабыҙҙағы 158-cе башҡорт гимназияһы, Өфө йәштәр милли театры М. Кәрим исемен йөрөтә. Гимназияла яҙыусының музейы бар. Шулай уҡ халыҡ шағирының тыуған ауылы Келәштә лә музей-баҡса булдырылған. Учалы ере лә Мостай Кәрим шәхесенә бәйле. Өс йыл рәттән, йәй айҙарында ул ғаиләһе менән Өргөн ауылына килеп ял иткән, урындағы халыҡ менән аралашҡан. Ошо хаҡта ҡала китапханаһы хеҙмәткәре Венера Саҙрыева видеотур төшөргән. Яҙма уҡыусыларға ла тәҡдим ителде.\nЕльцин бабай алдамаҫ!27.10.2014\n(Аҙағы. Башы 120-121-се һандарҙа).\nИренең рәнйегәнен ишеткән ҡатыны:\n- Бына шуларҙы түрә-ләргә аңлатыр инең.\n- Беләһеңме, бисәкәй, аңламаған булып ҡыла-налар. Етмәһә, колхоз рәйесе сығыш яһаны: «Бөтөн техниканы урлап бөтөрҙө», - ти. Ҡурҡышынан ҡулы менән ауыҙын ҡаплаған Әлфиә:\n- Һин уларҙы яландағы соҡорҙарҙан йыйҙым тигәйнең дәһә? Ремонтлау өсөн күпме көс, аҡса түктең. Әйҙә, ятһын ине сереп.\n- Колхоз рәйесе «урланы» тип акт төҙҙөртһә, ултыртып ҡуйыуҙары ла ихтимал, закон «ағайҙар» ҡулында...\nФермерҙар ассоциа-цияһы етәксеһе:\n- Әнә, Кәбировтың комбайны ла бар, иген дә тапшыра, - ти, - Эйе, Кәбиров дуҫы булғас, ссуданы минекенә ҡарағанда ун тапҡырға артығыраҡ алды. Етмәһә, минән өс йыл алда эш башлаған. Бәлки, улар үҙҙәренсә дөрөҫ һөйләйҙәрҙер, әммә минең түрәләр менән йөрәгем килешмәй. Йәнем һыҡрай, аңлайһыңмы? Арендаға алған еремде ғәзиз баламдай күреп яраттым, тәрбиәләнем. Ошо ер менән дәртләндем. Бөгөн килеп, яңы ғына нығынып килгән ҡанаттарымды төбө-тамырынан йолҡоп алдылар.\n- Әлфиә, ишетәһеңме, йәшәйһем килмәй, - Ниғмәт ауыр тойғоларҙан йәшләнгән күҙҙәрен бер нөктәгә төбәп тынып ҡалды...\nБыл хәлдән һуң бер нисә көн үткәс, фермер үҙенеке булмаһа ла, йыллыҡ үлән сәскән баҫыуын ҡарарға китте. Унда колхоздың тракторсыһы «йәм-йәшел балаҫты» бер нәмә булмағандай һөрөп йөрөүен күреп, йөрәге ҡыҫыуҙан йығылмаҫ өсөн тракторына һөйәлде. Бер аҙ ауыр һулап торғандан һуң, һөрөп ташланған тығыҙ үләнле кәҫ киҫәген ҡулына алып күкрәгенә ҡыҫты:\n- Ҡәбәхәттәр! Исмаһам, көҙ колхоз малына сабып алғас һөрһәгеҙ булмай инеме ни? - тип рәнйеү ҡатыш ҡалтыранған тауыш сығарҙы.\nҮткән дауыллы көндәрҙән һуң, ирен күҙ уңынан осорорға ҡурҡҡан Әлфиә, ни арала эргәһенә йүгереп килеп еткәндер, Ниғмәттең йәшкәҙәгән күҙен алъяпҡысы менән һөртөп алды ла ирен күкрәгенә ҡыҫып, арҡаһынан бәләкәй балаларҙай тупылдатып һөйҙө:\n- Ниғмәткәйем, сабыр-һыҙланма. Сыҙамлы булайыҡ. Түҙемлектә бәрәкәт. Фермер булмаһаң да, асҡа үлмәбеҙ.\nӘлфиә ҡәҙерле кешеһен ҡултыҡлап һөрөлгән ерҙән ситкә алып китте.\nАвгустың һуңғы көндәре. Бесән ваҡыты. Томра эҫе. Ниғмәт ғаиләһе менән сәй эсергә ялға туҡтаны. Әлфиә йәмәғәтен күҙәтә.\n- Онота ла, ғәфү лә итә алмай ерҙе алғанды. Өс ай бит, ауыҙына һыу уртлағандай йөрөүенә. Күңелһеҙ, борсоулы уйҙар эсендә яна. Ашауҙан да, йоҡонан да ҡалды. Нисек кенә ярҙам итергә инде?\nШул мәлдә эргәләренә УАЗ килеп туҡтаны. Машинанан яңы ғына колхоз рәйесе булып эшләй башлаған Айтуған Ғәлимов төштө. Ул ҡорҙағыларға асыҡ йөҙ күрһәтеп күрешеп сыҡҡас, һүҙ башланы:\n- Ниғмәт ағай, колхозға эшкә сығыр инең, урып-һуғыу эштәре башланды. Бригадир кәрәк миңә...\nАуыр тынлыҡ урын-лашты. Ниғмәт ҡара янып урынынан ҡуҙғалды һәм бесән өйөмөнә ултырҙы. Айтуған менән байтаҡ һөйләштеләр. Күңеленән: «Яҡшы етәксе булмаҡсы», - тигән фекергә килде. Ғәлимовтан, райондың ауыл хужалығы идаралығы рәйесенең үҙгәреүен белде.\n- Кемде ҡуйҙылар һуң?\n- Барый Сәғитовты, «Башҡортостан» колхо-зының етәксеһен...\nИшеткән яңылыҡтан ҡапыл ғына Ниғмәттең йөҙө асылды. Күҙҙәрендә шатлыҡ сатҡылары балҡыны.\n- Барыйҙы? Бик яҡшы беләм. Өфөлә икебеҙгә бергә орден тапшырҙылар. Башлы, егәрле кеше ул.\nЯңынан ер алырға өмөтөн өҙмәгән Ниғмәт ҡырҡ эшен ҡырҡ яҡҡа ташланы ла икенсе көнө район үҙәгенә китте. Сәғитовтың ишеге төбөндә байтаҡ көтөп ултырҙы. Һәм бына уға ла сират етте. Барый күптәнге танышын, өҫтәле артынан сығып, ихлас ҡаршы алды. Тулҡынланған Ниғмәт ниңә килгәнен һөйләп бирҙе.\n- Үҙем һине саҡырырға уйлап йөрөй инем әле...\nНиғмәт күҙҙәрен ҙур асып, ғәжәпләнеп һораулы ҡарашын рәйескә төбәне.\n- Ереңде алғандарын ишеткәйнем... Беләһеңме нәмә? Районға ит, һөт биргән яҡшы тоҡомло быуаҙ таналар килтерәбеҙ. Малды бөтмөр, эшкә шәп, яуаплы кешегә тапшыраһым килә. Ризаһыңмы?\nНиғмәт бер аҙ һеңгәҙәп ултырҙы ла:\n- Эшселәрен табырмын. Ашатырға бесән, фураж ҡайҙан алырмын? Йөҙ баш аҙ түгел бит. Ҡайҙа аҫрармын? Быҙауҙар тыуһа, ҡайҙа ҡуярмын?..\nЕтәксе ҡысҡырып көлөп ебәрҙе һәм уның ҡулбашына һуғып:\n- Бына был, исмаһам, хужаларса.\nБына ошо көндән башланды ла инде Ниғмәт өсөн тынғыһыҙ, ысын фермер тормошо.\nУға колхоздың буш торған һыйыр һәм быҙау бинаһын бирҙеләр, ҡатнаш аҙыҡ менән бесәнде лә табыштылар. Икенсе йыл яҙҙан бүлеп биргән ике йөҙ гектар ерҙе эшкәртергә техника алыу өсөн ссуда бүлделәр. Хәҙер фермер хужалығында һигеҙ кеше эшләй. Эш хаҡынан ҡәнәғәттәр.\nЯңы ғына быҙаулаған тананы иркәләп торған Әлфиә, эргәһендә йылмайып баҫып торған ирен яңы шәйләне.\n- Бына бит уңған, кешелекле етәкселәр нәмә генә эшләтмәй. Хатта аҙ һүҙле, туң сырайлы кешегә лә осраған ҡаршылыҡтарҙы еңеү өсөн көс кенә биреп ҡалманылар, ә тормошобоҙҙоң балҡы-шына әйләнеүенә сәбәпсе булдылар. Ҡаты бәғерле түрәләргә үс итеп үҙенә ҡул һалыуы ла ихтимал ине бит, - Әлфиә йомшаҡ хистәр даръяһына бирелеп ғәзиз кешеһенә төбәлде. Тимәк, тормош дауам итә!\n«Рухым күтәрелде минең...»27.10.2014\nХөрмәтле гәзит уҡыусы!\nБеҙ бөгөнгө «Әҙәби бит»ебеҙҙе Учалы яҙыусылар ойошмаһының отчет-һайлау йыйылышына арнайбыҙ. 2013-2014 тынғыһыҙ ижад йылдары үтеп тә китте. Байтаҡ эштәр башҡарылды, йәштәрҙең күпләп килеүе үҙе үк ҙур шатлыҡ. Ойошмабыҙға ҡараған шағирҙар, яҙыусылар район һәм республика баҫмаларында йөҙҙән ашыу шиғыр, хикәйә, һүрәтләмәләр менән сығыш яһаны. Был үтә лә ҡыуаныслы.Тимәк, Учалы яҙыусылар ойошмаһы йәшәйәсәк! Ҡәләмдәштәребеҙҙең барыһына ла һаулыҡ, оҙон ғүмер, шатлыҡ, ижади уңыштар теләйем.\nКиләсәктә, Аллаһ бойорһа, тағы ла әүҙемерәк булырҙар тип ышанам.\nМәғрифәтсе Зәйнулла Рәсүлевтың яҡты иҫтәлегенә.\nДоғаларын ихлас итеп\nҺин ҡыуанып ятаһыңдыр\nХалҡым иманлы булыр ул,\nҺин беҙгә ышан!\nОлоғая килгән һайын\nКеше сер аса.\nТәүбәләргә килә лә ул,\nИманлыраҡ булған һайын\nБөйөк ул - Кеше.\nИман нурын сәскән өсөн\nҺиңә ҙур рәхмәт.\nИлебеҙҙе урап үтһен\nҺуғыш һәм зәхмәт.\nБашҡорт атлы шәп халҡың бар,\n... Рухың мәңге тере булһын\nҮткән аҙнала Балалар ижады йортонда Учалы районының предприятие, ойошма һәм ауыл ултыраҡтары араһында XIII спартакиада иҫәбенә ҡатын-ҡыҙҙар фестивале үтте.\nУнда бөтәһе 19 команда, 73 кеше ҡатнашты. Тәүге төркөмдө - «Урал таштары» йәмғиәте һәм мәғариф бүлеге, 2-се төркөмдө - район хакимиәте (ике команда), ҡала хакимиәте, «Газпром. Газораспределение Уфа» йәмғиәте, 24-се янғын һүндереү часы, «Учалыводоканал» предприятиеһы, 5-се төркөмдө Ахун, Яңы Байрамғол, Туңғатар, Уральск, Бөйҙө, Иманғол, Миндәк, Наурыҙ, Сәфәр ауыл Советтары, тау-байыҡтырыу комбинатының байыҡтырыу фабрикаһы һәм «Энергоремонт» йәмғиәте вәкилләне. Һөҙөмтәлә, «Урал таштары» йәмғиәте, ҡала хакимиәте, Ахун ауыл Советы, байыҡтырыу фабрикаһы үҙ төркөмдәрендә беренсе урындарҙы яуланылар. Шәхси беренселектә, 18-25 йәш төркөмөндә - Юлиә Зарипова («Урал таштары»), 26-35 йәш төркөмөндә - Альбина Туҡтарова (байыҡтырыу фабрикаһы), 36-45 йәш төркөмөндә - Эльмира Бехтерева (ҡала хакимиәте), 46 йәш һәм унан өлкәнерәк йәш төркөмөндә Марина Фәттәхова («Газпром. Газораспределение Уфа») тәүге баҫҡыста килделәр. Дөйөм команда иҫәбендә иһә III урынды Ахун ауыл Советы, II - ҡала хакимиәте, I урынды байыҡтырыу фабрикаһы яуланы.\nШуныһы һөйөнөслө, һуңғы йылдарҙа фестиваль айырыуса популярлаша бара. Унда ҡала предприятиеларынан ғына түгел, ә ауылдарҙан килгән гүзәл заттар ҙа әүҙем ҡатнаша. Спортты тормоштарының айырылғыһыҙ өлөшө тип һайлаған ҡатын-ҡыҙҙар үҙҙәренең өлгөһөндә балаларына, дуҫтарына, таныштарына ла үрнәк күрһәтә. Ә халыҡты сәләмәт йәшәү образына йәлеп итеүҙә был бик ҡулай алым.\nМөхәррәм айы - изге ай27.10.2014\nҺәр маҡтау ғаләмдәрҙе, бөтөн мәхлүктәрҙе тәрбиәләүсе Аллаһы Тәғәләгә тейешле. Мөхәррәм айы мосолманса йыл башы, быйыл ул 25 октябрҙә башланды.\nДиндә йыл хисабы тап ошо айҙан баш ала, һижри йыл менән иҫәпләгәндә, 1436 йылға аяҡ баҫабыҙ. Исламдағы 4 изге айҙың - Рәжәб, Шәғбан, Рамаҙан һәм Мөхәррәм - береһе ул. Был - тыйылыу айы. Кешеләр был осорҙа бер-береһен һүҙ менән дә, ғәмәле менән дә рәнйетмәҫкә тейеш. Был бик ҙур гонаһ һанала. Бер-беребеҙгә Аллаһтан сабырлыҡ һорайыҡ, сабырлыҡ күрһәтәйек. Йыл башыбыҙҙы шулай матур башлаһаҡ, йыл дауамында Аллаһтың рәхмәтендә булырбыҙ, изге маҡсаттарға ирешербеҙ. Амин!\nАй башының ике көнөндә һәр кем ураҙа тотһа, бер ай ураҙа тотмаҡ сауабы бирелә. «Рамаҙан ураҙаһынан һуң ураҙаларҙың артығырағы Мөхәррәм айында ураҙа тотмаҡтыр», - тиелә Хәҙис Шәрифтә.\nМөхәррәм айының 10-сы көнө, әшүрә көнө - ҙур байрам. Аллаһы Тәғәлә илебеҙгә тыныслыҡ, ғаиләләребеҙгә татыулыҡ, милләт-ара күркәм мөғәмәлә насип итһен.\nЯңы һижри йыл менән!27.10.2014\nХөрмәтле мосолмандар! Яңы 1436 һижри йылға аяҡ баҫтыҡ.\nҒаләмдәр тәрбиәсеһе булған бөйөк Раббыбыҙға иҫәпһеҙ шөкөрҙәр булып, беҙгә бүләк итеп бирелгән ғүмерҙең йәнә бер йылын изгелектәр ҡылып үткәрҙек. Бер йыл дауамында илебеҙҙә яңы ғаиләләр ҡоролдо, уларға никахтар уҡып, фатиха бирелде. Мөхәббәт емештәре булған сабыйҙар донъяға килде. Илебеҙ киңлектәрендә яңы йорттар, мәктәптәр, уҡыу йорттары үҙ ишектәрен асты, мәсеттәргә нигеҙ һалынды, манараларға айҙар күтәрелде. Аллаһы Тәғәлә һәр беребеҙгә тән, йән тыныслығы, иман нуры насип итһен.\nҺауа кеүек кәрәк27.10.2014\nРайон хакимиәтендә БР Иҡтисади үҫеш министрлығы инвестициялар йәлеп итеү һәм дәүләт-шәхси партнерлыҡ һорауҙары буйынса күсмә кәңәшмә үткәрҙе, муниципаль берәмектәрҙең инвестициялар буйынса уполномоченныйҙары саҡырылды.\nРайон хакимиәте башлығының 1-се урынбаҫары Руслан иләзетдинов ҡыҫҡаса ғына сәләмләү һүҙе тотто.\nУчалы - моно-профилле төбәк, тулайым етештерелгән продукцияның 65 проценты, урындағы ҡаҙнаға килгән һалым һәм йыйымдарҙың 35 проценты Учалы тау-байыҡтырыу комбинатына тура килеүен билдәләне. Бының кире яҡтары юҡ түгел - продукцияларына хаҡ төшһә йә минераль база ярлыланһа, бөтә район ауыр хәлдә ҡалыуы мөмкин. Монопрофиллекте бөтөрөүҙең берҙән-бер юлы - яңы производстволар асыу, ә бының өсөн инвестициялар һауа кеүек кәрәк. Һуңғы йылдарҙа «ТехноНиколь» заводы, тегеү фабрикаһы, «ЭкоСтройРесурс» йәмғиәте ярайһы инвестициялар яһаны, район хакимиәте хәлдән килгәнсә эшҡыуарҙарға ярҙам итә, әммә капитал һалыуҙарҙың төп өлөшө әлеге лә баяғы тау-байыҡтырыу комбинатына тура килә.\nҠаланың «Урал» кинотеатрында мәшғүллек үҙәге «Йәштәргә - эш!» акцияһын ойошторҙо. Был көндө тиҫтәнән ашыу учреждение, предприятие, ойошма үҙҙәренә белгестәр, хеҙмәткәрҙәр эҙләне. Шулай уҡ теләгендә булғандарға психологик тест, тренинг үтеү мөмкинлеге лә булдырылды.\n- Йылдан-йыл эшкә урынлашыу ауырлаша, бөтә ерҙә ҡулайлаштырыу бара, был иһә эш урындарыныœ ҡыҫҡартылыуына килтерә. Беҙ ойошторған акция хеҙмәт баҙарында ниндәй һөнәр эйәләре талап ителеүен асыҡларға ярҙам итә. Халыҡҡа, бигерәк тә йәштәргә ярҙам булыр, тип ышанабыҙ, - тине эшкә урынлаштырыу буйынса бүлек етәксеһе Рәсимә Рыҫҡужина.\nАкцияға килеүселәр ҡарамағына төрлө хеҙмәт урындарының исемлеге генә түгел, ә эш биреүсе предприятие, ойошма вәкилдәре менән күҙгә-күҙ ҡарап һөйләшеү мөмкинлеге лә булдырылғайны. Йәрминкәлә ҡала-райондың 17-нән ашыу предприятиеһы, ойошмаһы, сауҙа нөктәләре ҡатнашты, 120 эш урыны тәҡдим ителде.\nМагнитогорскиҙа техник-төҙөүсе һөнәренә уҡып, быйыл ғына диплом алған Вилиә Шәйхетдинова менән Айгөл Фәйрүзова ла сарала ихлас ҡатнаштылар. Ҡыҙғанысҡа ҡаршы, вакансиялар банкында күңелдәренә ятҡан һөнәр тапмағандар.\n- Төҙөүселәр һәр ҡайҙа ла талап ителә, бөгөн, мәҫәлән, бер ойошмаға штукатурҙар кәрәклеген белдек. Әммә уның ауыр хеҙмәт икәнлеген күптәр яҡшы аңлай, иҙмәләр күтәреп йәшләй һаулыҡты ҡаҡшатаһы килмәй. Хәҙер эшсе һөнәрҙәргә һорау ҙур, буш ҡалмаҫбыҙ, моғайын, - ти ҡыҙҙар.\nАвтотранспорт хеҙмәткәрҙәренең эше еңелдән түгел. Пассажирҙарҙың ғүмере, һаулығы, меңәрләгән предприятиеларҙың һәм ойошмаларҙың өҙлөкһөҙ эше уларҙың оҫталығына, яуаплылығына бәйле.\n«Башавтотранс» предприятиеһының Учалы АТП-һы филиалында 229 кеше эшләй, уның 110-ы водителдәр. Автобус шоферы булып һәр кем эшләй алмай, күптәр көсөргәнешле графикка түҙмәй. Үҙ эшенең оҫтаһына әйләнгән, һөнәренә тоғро ҡалған хеҙмәткәрҙәр Рәмил Кәбиров, Юлай Яхин, Ғәфүр Әбүбәкиров, Айҙар Харисов, Рафиҡ Мөхәмәтдинов, Радик Мөслимов, Алик Фәтихов, Алтынбай Ғиниәтуллин, Илдар Солтанов, Шамил Хужин, Иршат Кашапов, Денис Бүләков һәм тағы ла күптәрҙе маҡтап телгә алды предприятие директоры Фәнүз Шәймәрҙәнов.


Нефтекама ҡалаһында «Изгелек кәрзине» хәйриә акцияһы дауам итә\nОйоштороусылар ҡала супермаркеттарында махсус контейнерҙар урынлаштырған. Унда теләгән һәр кеше мохтаждарға аҙыҡ-түлек ҡалдыра ала. Ике аҙна эсендә 18 аҙ тәьмин ителгән ғаиләгә ярҙам күрһәтелгән. Ғәҙәттәгесә, пакеттарға төрлө ярма, туҡмас, көнбағыш майы, шәкәр һәм тәм-том һалынған. Уларҙың уртаса хаҡы 250 һум. Ойоштороусылар хәйриә акцияһын июнь айында ла дауам итергә ниәтләй.


«Киске Өфө» гәзитенең сайты - №50, 12 - 18 декабрь, 2015 - Информационные страницы\n№50, 12 - 18 декабрь, 2015\nМөхтәрәм уҡыусыларыбыҙ! 3 декабрҙән 13 декабргә тиклем республиканың бөтә почта бүлексәләрендә лә 2016 йылдың тәүге яртыһына "Киске Өфө" гәзитенә арзаныраҡ хаҡҡа яҙыла аласаҡһығыҙ: Д0665 индексы менән - 469 һум 02 тин, Д0673 индексы менән (юридик берәмектәр өсөн) - 499 һум 02 тин. Ә 13 декабрҙән һуң хаҡтар элеккесә була: 50665 индекслы "Киске Өфө"гә - 545 һум 76 тин, 50673 индекслыһы (юридик берәмектәр өсөн) - 575 һум 76 тин.\nГәзиткә яҙылыу тураһындағы квитанцияларығыҙҙы редакцияға ебәреп, бүләкле булыу мөмкинлеген дә ҡулдан ысҡындырмағыҙ. Йыл аҙағына тиклем квитанцияларын редакцияға ебәргәндәр араһынан кемдәрҙер Мәрйәм Бураҡаеваның "Арғымаҡ", Тамара Ғәниеваның "Ғүмер кисеүҙәре", Рәшит Назаровтың "Ер һәм йыһан йыры", Ә. Әсфәндийәровтың "История сел и деревень Башкортостана", Нияз Мәжитовтың "История Башкортостана", "Антология поэзии Башкортостана", башҡортса "Дини календарь", 2016 йылға "Мәктәп календары", Рауфан Мортазиндың "Космоэнергетика һәм сәләмәтлек" китаптарын алып шатланыуы ихтимал. Әйҙәгеҙ, кем алыҡ?\n- Беҙҙең сайт: www.kiskeufa.ru. Беҙҙең электрон почта: info@kiskeufa.ru. Беҙҙең блог: blog.kiskeufa.ru.\nПИОНЕР БУЛЫП ӘРӘМ БУЛМАНЫҠ, ӘҘӘМ БУЛДЫҠ\nОсраҡлы тап килдеме, әллә махсус эшләндеме, октябрь аҙағында, комсомолдың тыуған көнөндә, ил Президенты Владимир Путин "Рәсәй уҡыусылары хәрәкәте" дөйөм Рәсәй ижтимағи-балалар һәм үҫмерҙәр ойошмаһын булдырыу тураһында" Указға ҡул ҡуйҙы.\nБысраҡ материалдар авторҙары һәм уларға заказ биреүселәр, күрәһең, халҡыбыҙҙың һәм Рәсәй халыҡтарының берҙәмлеген емерергә иҫәп тота йә булмаһа йәштәрҙе һәр төрлө провокацияларға этәрә.\nПикеттар үткәреү, талаптар ҡуйыу заманы түгел хәҙер, буштан-бушҡа тамаҡ йыртып, ҡысҡырып йөрөүҙән файҙа юҡ. Беҙҙең йәштәр һәр яҡлап үҙен үҫтерергә, ғилемле, зыялы булырға һәм аҡыл менән уйлап эш итергә тейеш.\nХӘТИРӘЛӘР - Әхмәтзәки ВӘЛИДИ ТУҒАН\nБаймаҡтағы ғәскәрҙәребеҙ ҙә рус алтын рудниктарында конфискацияланған өс йөҙ кило самаһы көмөш һәм йөҙ ҙә утыҙ алты кило алтын, күп миҡдарҙа аҙыҡ, ҡорал туплаған, беҙҙе азат итеүҙе һорап, Мәскәүгә телеграмма ебәргәндәр.\nШуныһы ғәжәп, үҙебеҙҙекеләр Себер, сит ил тарафтарын тапағанда, нимә өсөн башҡалар беҙгә ағыла һәм тамырҙарын нығыта һуң? Рәсми мәғлүмәттәр буйынса, 2010 йылдан алып сәнәғәтебеҙ 4 тапҡырға үҫкән.\nТӨП ТӘНҠИТСЕМ - МИН ҮҘЕМ...\nҮҙеңдең уңыштарыңды күрә һәм баһалай белергә лә кәрәк. Ғөмүмән, сәнғәт, ижад өлкәһендә эшләүселәрҙе тәнҡит тә, маҡтау ҙа урап үтмәҫкә тейештер, сөнки беренсеһе мин-минлелек тойғоһонан ҡотҡара, икенсеһе ышаныс өҫтәй.\nТик үҙ-үҙең менән көрәшеп, үҙеңде еңгәндә генә был сирҙән арынырға була. Икенсе төрлө әйткәндә, эскелеккә ҡаршы көрәш, ул иң беренсе нәүбәттә, ҡан менән аң һуғышы. Ҡан талап иткәнде аң менән еңеүе еңел түгел.


20 июня 2019 — 17:15 ГТРК «Башкортостан»\nНью-Йорк полицияһы хоҡуҡ һаҡлау органдары хеҙмәткәрҙәре араһында суицидтар артыуға борсолоу белдереп, хакимиәттәрҙән ашығыс саралар күреүҙе талап иткән. Һуңғы ике аҙнала ғына 3 кеше үҙ-үҙенә ҡул һалған. Влюхелп ойошмаһы мәғлүмәттәренә ҡарағанда, Нью-Йорк полицияһында суицид осраҡтары үҙ вазифаһын башҡарғанда һәләк булыусыларға ҡарағанда күберәк.\nМилли баскетбол ассоциацияһының плей-офф уйындарында “Торонто Рэпторс” командаһы еңеүе уңайынан үткән парад атыш менән тамамланған. Һуңғы мәғлүмәттәр буйынса, дүрт кеше яраланған. Енәйәт ҡылыуҙа шикләнгән өс кеше ҡулға алынған. Торонтола чемпиондар парадында 2 миллион кеше ҡатнашҡан.\nАмериканың Висконсин штатында лаборатор тикшеренеүҙәр үткәргән маймылдар өсөн махсус приют асылған. Приматтар өсөн приют уларҙы эвтаназиянан һәм төрлө тәжрибәләрҙә ҡайтанан ҡулланыуҙан ҡотҡарасаҡ. Ойошма киләһе егерме йылда 100 маймыл ҡабул итергә әҙерләнә.\nЫрымбур өлкәһе Быҙаулыҡ ҡалаһы янында драма театры артистары ҡырағай хайуандар менән ҡаты мөғәлләмә итеүгә шаһит булғандар. Юл буйындағы кафе хужаһы өс айыуҙы тимер ситлеккә бикләп ҡуйған. Уларҙың ас, һыуға сарсаған булыуы асыҡланғас, хужа мин уларҙан арыным, һатырға йәки приютҡа тапшырырға әҙермен, тип белдергән.


Марафон беҙгә килеп етте » "Урал" гәзите\nМарафон беҙгә килеп етте\nТарихҡа, Тыуған илгә һөйөү, ихтирам, йәш быуында илһөйәрлек тойғоһо тәрбиәләү, ветерандарға хөрмәт уятыу, быуындар күсәгилешлеген һаҡлау маҡсатында баш ҡалабыҙҙың “Еңеү” паркында “Еңеү марафоны” иғлан ителгәйне. 2 февралдә старт алған марафон Белорет еренә лә килеп етте.\nУны муниципаль райондың мәҙәниәт идаралығы начальнигы Зәлифә Әхмәҙей ҡыҙы Әғләмова Дыуан районынан ҡабул итте. Өфөнөң “Еңеү” паркында тоҡандырылған махсус капсуланы ҡабул итеү сараһына күрше Әбйәлил, Бөрйән, Учалы райондарынан, Межгорье ҡалаһынан бик күп ҡунаҡтар килде. Унда шулай уҡ мунициаль район Советы һәм хакимиәте етәкселеге, Бөйөк Ватан һуғышы ветерандары, яугир-интернационалистар, мәктәп уҡыусылары, уҡытыусылар, хәрби-илһөйәрлек клубы вәкилдәре лә ҡатнашты. Сараның рәсми өлөшө Геройҙар аллеяһында Мәңгелек\nут янында үтте.\nЯуҙа һәләк булған яугирҙәр иҫтәлегенә сәскәләр һалғандан һуң, муниципаль район хакимиәте башлығы В.Г. Миронов, Халыҡ ижады республика үҙәгенең генераль директоры Б.В. Ишбирҙин һәм Бөйөк Ватан һуғышы ветераны, “Память” китабы авторы Д. К. Трофимов сарала ҡатнашыусыларҙы сәләмләп, сығыш яһаны. Артабан Мәңгелек уттан ҡабыҙылған махсус капсулаларҙың бәләкәйҙәре Бөрйән, Учалы, Әбйәлил райондары, Межгорье ҡалаһы вәкилдәренә, төп капсула Өфө ҡалаһы округының Мәҙәниәт һәм сәнғәт идаралығы начальнигы урынбаҫары Г.Ә. Әҙелгилдинаға тапшырылды.\nБеҙҙең районға тәғәйенләнгән капсула тантаналы марш аҫтында ҡала Мәҙәниәт һарайына күсерелде.\n“Еңеү марафоны” на ярашлы “Еңеү салюты” республика халыҡ ижады конкурсы ла иғлан ителгәйне. Сараның икенсе өлөшөндә үҙешмәкәр коллективтар ошо конкурста сәнғәт оҫталығы буйынса үҙ- ара көс һынашты. Конкурс программаһына ярашлы, һәр муниципаль берәмек үҙенең театрлаштырылған концерт программаһын тарихи, документаль, әҙәби материалдарҙы файҙаланып күрһәтергә тырышты. Сара башланырҙан алда жюри ағзалары һәр райондың фойеға ҡуйылған биҙәү-ғәмәли сәнғәт, һүрәт һәм фотоһүрәттәр күргәҙмәһе менән танышты. Беҙҙең район тамашасылар иғтибарына картиналар галереяһының, тарихи крайҙы өйрәнеү музейының, район мәҙәниәт һарайының “Еңеү йондоҙо балҡыһын” биҙәү-ғәмәли һәм үҙәкләштерелгән китапхана системаһының “Еңеү йылъ- яҙмаһы тоноҡланмаһын” күргәҙмәләрен тәҡдим итте.\nУчалылар үҙ күргәҙмәһен биҙәү-ғәмәли сәнғәтенә арнаһа, бөрйәндәр фотокүргәҙмә һәм электрон презентация тәҡдим итте. Әбйәлил районы ҡунаҡтарының күргәҙмәһе лә мәғлүмәти яҡтан бай, йөкмәткеле тип табылды. Көндөҙгө ун икенсе яртыла башланған конкурс киске һигеҙҙәрҙә генә тамамланды. Концерт программаһының бай, сағыу булыуы тамашасы күңеленә хуш килде.


Ҡотҡарырға ашыҡмағыҙ » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Һаулыҡ һаҡлау » Ҡотҡарырға ашыҡмағыҙ\n07.10.2019 Ҡотҡарырға ашыҡмағыҙ\nӘлеге мәлдә уларға үҙҙәре биләгән “урындары” үтә уңайлы.\n“Мин бит әсәй”ҙәргә бер туҡтауһыҙ үҙенең әсәлеге тураһында “ялҡынлы” телмәр тотоу мөһим, сөнки ул башҡаларҙан йәлләү һәм аңлау көтә. Кемдәндер ярҙам һорамайынса, хәле бөткәнсе бер үҙенең бала менән булыуын батырлыҡ тип һанай. Ошо ысул менән үҙен “мин баланы контролдә тотам” тип тынысландыра. Уңайлы.\nЭскесе ир менән йәшәү ҙә бик “уңайлы”. Ҡатындың бар эше – бер ниндәй конструктив ҡарар ҡабул итмәй, бәхетле һәм тулы ғаилә иллюзияһын булдырыу! Ә бының өсөн ғаиләләге проблеманы башҡаларға белгертмәү генә кәрәк. Уңайлы бит.\n30 йәшлек ир кешегә әсәһе менән бергә йәшәү һәм: “Ул бит мине контролдә тота, минең ынтылыштарымды баҫа, мине ирекһеҙләй”, – тип зарланыу уңайлы. Уның “ҙурайып”, үҙ тормошо өсөн яуаплылыҡ алғыһы килмәй. Уңайлы.\nБер юлы бер нисә ҡатын-ҡыҙ менән осрашып йөрөгән ир-егет: “Улар бер-береһен тулыландыра, бер нисек тә кемеһендер генә айырып һайлай алмайым”, – тип аҡлана. Ысынында иһә ул ҡарар ҡабул итеүҙән, яуаплылыҡтан ҡаса. Уңайлы.\nБөтәһе лә алйоттар, тиеп ярлыҡ тағыу ҙа үтә уңайлы. Ул ваҡытта һин үҙең тураһында бөтәһенә лә ҡарағанда күберәк беләһең һәм аңлайһың, тигән тәьҫорат ҡалдыраһың. Уңайлымы?\nЙәше үтеп барған ҡыҙҙың: “Әсәйемде үпкәләткем килмәй, яңғыҙын ҡалдырырға ҡурҡам, йәлләйем”, – тип үҙ тормошо менән йәшәмәүе лә уңайлы.\nСиктәреңде (границы дозволенного) билдәләмәйенсә: “Кем йыбанмай, кем ялҡауланмай – барыһы ла мине үҙенә кәрәккәндә генә файҙалана!”– тип әйтеүе уңайлы.\nЭшеңде яратмауың тураһында зарланыуы уңайлы. Ә бит үҙе ни өсөндөр “иреккә” ынтылмай, йылдар буйы көн дә ошо эшкә килә... Әлбиттә, был осраҡта яңынан йәшәргә өйрәнәһе түгел – уңайлы бит.\nҠапыл сирләп китеп, тормошоңда килеп тыуған мөһим ваҡиғаларҙы хәл итмәүе лә уңайлы.\nУлар булдыра алмай, тип башҡаларҙың эшен атҡарыу уңайлы. Сөнки был хәлдә уларҙы контролдә тотоу еңелләшә.\nТанылмаған гений булыу уңайлы! Бының өсөн артыҡ күп тә кәрәкмәй: билдәле блогерҙарҙы һүгеү, кешенең яҙған постарына әхлаҡһыҙ комментарийҙар яҙыу ҙа етә. Үҙең яҙып, башҡаларҙан әрләнәһе, уларҙың һинең фекереңә ҡаршы булыу дәлилдәрен күрәһе түгел бит. Уңайлы.\nБер кем дә минең менән эшләмәй, миңә бер ниндәй психолог та ярҙам итмәй, тип мыжып, үҙеңдең уникаллегеңә ышаныу уңайлы. Был ваҡытта ҡурҡыуҙарыңды аша атлап үтергә кәрәкмәй! Мин – үҙенсәлекле шәхес, тигән тойғо бындай кешелә оҙаҡ һаҡланасаҡ әле, һәм хатта ошо рәүешле танылыу яулағандар ҙа бар.\nЭшемдә мин – кеше, эшем кейендерә-туйындыра, эшем – иң ҡәҙерле нәмәм тормошта, тип алһыҙ-ялһыҙ эшләүселәргә лә уңайлы.\nЗинһар, кешене ҡәҙерһеҙләмәгеҙ, уның фекерен хөрмәт итегеҙ! Ҡыҫылмағыҙ “үтә мөһим ярҙамығыҙ” менән. Эйе, бәлки белгестәргә кемдеңдер “тайпылышы” күренәлер, әммә ул бит үҙен ярҙамға мохтажмын тип һанамай! Уға шулай уңайлы. Ҡалдырығыҙ уны.\nКемгә уңайһыҙ, ул ошо хәлдән сығыу юлын эҙләй, таба. Психологтарға йә иһә башҡа ышаныслы, уларҙы аңлаған, ярҙам иткән белгестәргә бара, бергәләп оҙайлы эшләргә риза була. Эйе, үҙ өҫтөңдә эшләү өсөн ваҡыт, түҙемлек һәм дә теләк кәрәк.\nӘгәр ҙә һеҙҙә, “уңайлыҡтарынан” ҡотолорға теләмәгәндәрҙе һис шикһеҙ ҡотҡарырға кәрәк, тигән теләк ҡабына икән... Тимәк, шәхсән һеҙгә лә уйланырға урын бар.\nҮҙен, үҙенең тормошон үҙгәртә алған кешеләр бар. Улар күп. Сәбәбе –уларға былай йәшәү артабан уңайлы булмаған.


Фотоларҙа изгелек сағыла\n8 Май 2019, 17:44\nЯҡшылыҡ, изгелек эшләү һәр кемдең ҡулынан килә. Ул ҙур эштәрҙә һәм бәләкәй генәләрҙә лә күренә. Красноусол ауылындағы “Истмен” тип аталған фотосалондарында Бөйөк Еңеүҙең 74 йыллығы алдынан “Үлемһеҙ полк” өсөн Бөйөк Ватан һуғышы ветерандарының ҙурайтылған фотоларын бер ниндәй түләүһеҙ эшләп биреүсе Павел Анатольевич һәм Анастасия Михайловна Казанцевтар һис шикһеҙ ҙур изгелек эшләйҙәр һәм кешеләргә шатлыҡ өләшәләр.\nИнтернет селтәрендә үҙҙәре үк яһаған реклама аша белеп ҡалып, тиҫтәнән артыҡ ветерандың фотоларын ҡалдырып китеүемә аҙна ла үтмәне, Анастасия Михайловна ламинацияланған фотоларҙың әҙер булыуы тураһында шылтыратты. Берҙән, заказымдың шул тиклем тиҙ үтәлеүенә шатланһам, икенсенән, фотоларҙың бик матур, күңелгә ятышлы булыуы ҡыуандырҙы. Казанцевтарҙың яу яландарында һәләк булғандарҙың иҫтәлеген яңыртыуҙағы изге эше Яугилде халҡының теленән төшмәҫ, һәр йыл һайын улар бүләк иткән фоторәсемдәрҙә сағылыш табыр. Ә мин, үҙ сиратымда, Павел һәм Анастасия Казанцевтарға оло ихтирамымды белдерәм. Улар кеүек киң күңелле, эргәһендәгеләргә ярҙам тәҡдим иткән кешеләр күберәк булһа, донъябыҙ яҡтырып китер, тормошобоҙ күңеллерәк, матурыраҡ булыр. Һәм һәр кешенең йөҙөндә йылмайыу балҡыр.


Лукашенко менән Путин бәхәсләшкәндә... Кинәйәле ҡисса иҫкә төшә. Был хаҡта һуңыраҡ.\n7 Декабрь 2018, 14:10\nСанкт-Петербургта Евразия иҡтисади союзының сираттағы ултырышында Белоруссия президенты Лукашенко Рәсәйҙән бушлай тип әйтерлек газ алырға теләп, сираттағы тапҡыр Рәсәй Президенты Путин менән бәхәсләшә башланы. Лукашенко әйтеүенсә, Белоруссияла газ 1000 кубометрға 130 доллар торһа, Смоленск өлкәһендә – 70 доллар ғына. Ике тапҡырға арзан, был ғәҙел түгел һәм ошондай шарттарҙа нисек конкуренцияны ҡорорға?\nБыл дәғүәгә В.В. Путин һәр ваҡыттағыса бик тос яуап бирҙе: “Эйе, иғтибарығыҙҙы йүнәлтәм, бөгөн 129 доллар, киләһе йылға 127 доллар буласаҡ, ә Германияла 250 доллар. Евразия иҡтисади союзы ағзалары өсөн өҫтөнлөк шунда түгелме ни?”\nБелоруссия Рәсәйҙән арзанлы кредиттар, ярты хаҡына нефть-газ алып, яман өйрәнеп китте шул. Ошо урында бөгөнгө һөйләшеүгә бер мөнсәбәте булмаһа ла, ҡисса иҫкә төшә.\n...Бер өйҙә эт менән бесәй йәшәгән. Бесәйҙең алдына ашарға һалған һайын: “Аҙ һалалар, үҙҙәренә күберәк ҡала, мине ашатмайҙар, ана өҫтәлдәре һығылып тора, минән йәлләйҙәр”, – тип, асыулы ыҫылдай икән.\nӘ тышта, ояһында, эт ҡышҡы һыуыҡта ҡалтыранып ята һәм: “Бөгөн дә ашарға эләкмәне... Хужа үҙе лә астыр инде, минең ҡайғы юҡтыр, ярай, бер көн ашаттылар, бөгөн булмаһа, иртәгә аҙыҡ булыр”, – тип, үҙен тынысландыра икән.


Хәбәрҙәр: Американлылар һайлау алды кампанияһынан ғарҡ булған.\nАмериканлылар һайлау алды кампанияһынан ғарҡ булған.\n-Электрон бәйләнеш менән бәйле иҫке бәхәстәргә яңы мәғлүмәттәр өҫтәлеп, инде тамамланып килгән һайлау алды кампанияһында яңы боролош барлыҡҡа килде. Был хәл тураһында Вашингтондағы хәбәрсебеҙ Штефан Гробе менән һөйләшеп алайыҡ.\nШтефан, кем кемде нимәлә ғәйепләй?\n-Беҙҙә, Марк, Хэллоуин, әммә иң ныҡ ҡурҡыусы - Клинтон штабы, сөнки был уның кандидатураһын ҡаҡшатыуы ихтимал. Мин “ихтимал” тим, эштең айышына беҙ һайлау көнө килеп еткәс кенә төшөнә аласаҡбыҙ.\n-Федераль тикшереү бюроһы фашлауына Клинтон нисек яуап бирҙе?\n-Әлбиттә, Клинтон штабы агрессив яуап бирҙе. Халыҡ алдында улар үҙҙәрен үтә лә ышаныслы тота, ә сәхнә артында, үҙ яғындағыларҙы тотоп ҡалыу өсөн, алһыҙ-ялһыҙ эшләй. Бөтәһе лә конроль аҫтында, паникаға бирелергә кәрәкмәй, еңеү беҙҙең яҡта буласаҡ тип ышандырырға тырышалар.\nФедераль тикшереү бюроһы белдереүенән һуң алып барылған һорашыуҙар эшкә асыҡлыҡ индермәне. Дәғүәселәр бер-береһенең эҙенә баҫып килә; һайлаусыларҙың өстән бере, хатлашыу ғауғаһы Клинтон өсөн тауыш бирергәме тигән уйға һалыуы тураһында әйтһә лә, Клинтон элеккесә алдараҡ килә. Тик шуны ла оноторға ярамай: был өстән берҙең күпселеге - республиканлылар йәки республиканлылар яҡлы бойондороҡһоҙ һайлаусылар, шулай булғас һуңғы фашлауҙарҙың эҙемтәләре хаҡында һығымта яһау урынһыҙ.\n-Президент кампанияһында бысраҡ күп булды, кандидаттар уны бер-береһенә күп ташланы. Йәмәғәтселек быға нисек ҡарай?\n-Халыҡ бынан буйтым туйҙы. Уҙған ялда һорашыуҙар алып барылды, һайлаусыларҙың 71 проценты һайлауҙың кисекмәҫтән үткәрелеүе яҡлы ине. Уларҙы был нәмәләр ялҡытҡан. Кешеләр менән һөйләшкәндә, шуны аңлайһың: кандидаттарҙың икеһе менән дә улар ҡәнәғәт түгел. “Әгәр бөтә Америка уларҙы ғына тәҡдим итә ала икән, беҙ бәлә эсендә,”-ти халыҡ.


Мәңге балҡыр йондоҙ\nБөгөн Башҡортостандың халыҡ шағиры, Бөйөк Ватан һуғышы ветераны, Социалистик Хеҙмәт Геройы, дәүләт һәм йәмәғәт эшмәкәре Мостай Кәримдең тыуыуына 96 йыл.\nОшо уңайҙан республикала күренекле ижадсы иҫтәлегенә арналған төрлө саралар уҙа. Баш ҡалала шағир һәйкәленә сәскәләр һалынды. Башҡорт дәүләт университетының иң яҡшы студенттарына иһә Мостай Кәрим исемендәге фондтың гранты тапшырыла. Фәнни тикшеренеүҙәр өлкәһендә уңышлы эшләүсе ике студент ҡыҙ иллешәр мең һум күләмендә премия менән бүләкләнәсәк. 27-29 октябрҙә шәхес исемен йөрөткән Милли йәштәр театры артистары ла халыҡты спектаклдәр шәлкеме менән һөйөндөрөргә ниәтләй. «Беҙҙең өйҙөң йәме» , «Ҡыҙ урлау» һәм башҡа үлемһеҙ әҫәрҙәре менән Мостай Кәрим килер быуын тамашасыларының да һөйөүен яуланы.


Рөстәм Хәмитов Благовар районында булды // Йәмғиәт | новости башинформ.рф\nРөстәм Хәмитов Благовар районында булды\n9:19, 20 августа 2013 Йәмғиәт\nФото: Рәмил Килмәмәтов\n19 августа Башҡортостан Президенты Рөстәм Хәмитов республиканың Благовар районында «Дмитриевка» сусҡасылыҡ комплексын төҙөү буйынса инвестиция проектының презентацияһында булды, тип хәбәр иттеләр төбәк башлығының матбуғат хеҙмәтенән.\nБашҡортостанда йылына 70 мең тонна сусҡа ите етештереү һәм эшкәртеү буйынса биш заманса сусҡасылыҡ комплексы төҙөү буйынса инвестиция проектын «Таврос» идара компанияһы» яуаплылығы сикләнгән йәмғиәте тормошҡа ашыра. Бынан тыш, проект йылына 230 мең тонна продукция етештерәсәк ҡатнаш аҙыҡ цехын, 90 мең тонна иген һалырлыҡ элеваторҙы үҙ эсенә ала. Шулай уҡ йылына 1 миллион баш мал һуйыу һәм ит эшкәртеү буйынса комплекс төҙөү планлаштырыла. Объекттарҙы файҙаланыуға тапшырыу срогы – 2015 йыл. Проекттарҙы тормошҡа ашырыу меңдән ашыу эш урыны булдырырға мөмкинлек бирәсәк. Проекттың дөйөм хаҡы – 12,5 миллиард һум. Әлеге ваҡытта 3,4 миллиард һум аҡса һалынған. Хөкүмәт комиссияһы ҡарары буйынса, проектка дәүләт ярҙамы күләме 2,6 миллиард һум тәшкил итәсәк. БР Хөкүмәтендә субсидия биреү тәртибе тураһында ҡарар әҙерләнә.\nБөгөнгө көндә сусҡасылыҡ комплексының беренсе сираты сафҡа индерелгән. Рөстәм Хәмитов предприятие хеҙмәткәрҙәре менән аралашты – бында 156 кеше эшләй, — һәм сусҡа аҫрау технологиялары менән танышты.\n«Республика комплекс төҙөүҙә ярайһы уҡ ҙур ярҙам күрһәтә. Бындай ярҙам артабан да күрһәтеләсәк», – тине Башҡортостан Президенты.\nРайон үҙәге Языков ауылында Рөстәм Хәмитов Благовар районы халҡы менән аралашты. Осрашыу барышында республика башлығы, райондың күтәрелеш алдында тороуына ышанам, тип билдәләне. «Район ҙур мөмкинлектәргә эйә. Бында ҙур, ҡеүәтле хужалыҡтар бар. Өфөнөң эргәлә булыуы агросәнәғәт өлкәһенең үҫешенә ҙур йоғонто яһай. Благовар районы уңышлы үҫешәсәк, тип ышанам», тине республика етәксеһе. Рөстәм Хәмитовтың был осрашыуҙағы сығышының стенограммаһы төбәк башлығының рәсми сайтында урынлаштырылған.\nТеги: бр президентының эш сәфәрҙәре,төҙөлөш,ауыл хужалығы


Шифа – Аллаһ һүҙҙәрендә\n22 Октябрь 2020, 23:55\nБелоретта ковидгоспиталдә ятҡанда ла, ҡайтҡас та етешәр тапҡыр түбәндә яҙып китәсәк сүрә –аяттарҙы уҡыным. Уҡып торам, түшкә, үпкә тапҡырына һуҡҡылап (массаж эшләп) торам. Тын алыуы еңелләшә. Бер юлы зекер ҙә, Ҡөрьән уҡыу ҙа, массаж да.Һәр кешегә айырым яҙмаҫ, аңлатмаҫ өсөн ошо үҙем дауаланған осорҙа уҡыған аят-сүрәләрҙе һеҙҙең иғтибарға тәҡдим итәм: уҡығыҙ, ятлап алығыҙ, Аллаһ тапҡырында нәҡ Уның ярҙамы менән шифа табығыҙ!\nКемгә нисектер, мин Аллаһ һүҙҙәрендә – Ҡөрьәндә һәр сир-зәхмәттән шифа барына мөкиббән китеп ышанам.\nТажзәхмәт сәбәпле күптәрҙе бөгөн нисек шәбәйеү, һауығыу мәсьәләһе борсой. Шылтыратып, яҙып миңә лә мөрәжәғәт итәләр, ниндәй аят-сүрләр ошо сирҙән ярҙам итә , тип һорайҙар.\nМин Ҡөрьән, ғәрәп теле белгесе лә, им-томсо ла түгел, әммә үҙебеҙҙең “Әбделмән” мәсетенә йөрөп ,остаздарыбыҙ Рәсүл хәҙрәт, Гөлнара Иҙей ҡыҙы, Лилиә Муса ҡыҙы, Вәзимә Баязит ҡыҙҙары ҡулында Ҡөрьән аят-сүрәләрен ғәрәпсә һәптеюҡ уҡырға өйрәнгән, әле булһа ғилем эҙләү өҫтөндә булған Аллаһ ҡоло.\nХәҙер ғалимдар ҙа таный – тотош Ҡөрьән дауа, шифа, сөнки ул – Аллаһ һүҙе. Ҡөрьән уҡып күңелгә тыныслыҡ, сирҙәреңә шифа табаһың.\nБелоретта ковидгоспиталдә ятҡанда ла, ҡайтҡас та етешәр тапҡыр түбәндә яҙып китәсәк сүрә –аяттарҙы уҡыным. Уҡып торам, түшкә, үпкә тапҡырына һуҡҡылап (массаж эшләп) торам. Тын алыуы еңелләшә. Бер юлы зекер ҙә, Ҡөрьән уҡыу ҙа, массаж да.\nҺәр кешегә айырым яҙмаҫ, аңлатмаҫ өсөн ошо үҙем дауаланған осорҙа уҡыған аят-сүрәләрҙе һеҙҙең иғтибарға тәҡдим итәм: уҡығыҙ, ятлап алығыҙ, Аллаһ тапҡырында нәҡ Уның ярҙамы менән шифа табығыҙ!\nБөгөн күптәр температураһын төшөрә алмай яфа сигә. Был осраҡта “Әл-Әнбиә” (”Пәйғәмбәрҙәр”) сүрәһенең 69-сы аятын уҡыр кәрәк.\n“Ҡульнәә йәә нәәру күүнии бәрдәү-үә сәләәмән ғәләә Ибрааһиим”. Тәржемәһе-тәфсире:\nБеҙ: “ Эй, ут, Ибраһимға һалҡын һәи иҫәнлек бул!”-тип әйттек.\nБыл аяттың тарихын Ҡөрьән уҡығандар белә – Нәмрүд батша Ибраһим ғәләйһис-сәләмде яндыртмаҡ булып тәрән соҡор ҡаҙҙыртып, әрҙәнә-әрҙәнә утын әҙерләтеп, пәйғәмбәребеҙҙе шул соҡорға ташлата. Аллаһтың ҡөҙрәте менән Ибраһим ғәләйһис-сәләм уттан имен сыға.\nҮпкәнән шифа аяттары ла бар:\nШшәрх (Әл-Инширах) (Ярып асыу) сүрәһе, 94-се сүрә тотошлайы.\n1.Әләм нәшрәх ләкә садрак.\n2.Үә үәдағнәә ғәнкә үизрак.\n3.Әлләҙиии әңҡада ҙаһ-рак.\n4.Үә рафағнәә ләкә ҙикрак.\n5.Фә иннә мәғәл-ғусри йусраа.\n6.Иннә мәғәл-ғусри йусраа.\n7.Фәиҙәә фәрағтә фәңсаб.\n8.Үә илләә Раббикә фәрғаб.\n1. Беҙ һинең күкрәгеңде ярып асманыҡмы ни?\n2. Һәм һинең йөгөңдө алманыҡмы?\n3. Ул һинең арҡаңа ауырлыҡ төшөрә ине бит.\n4. Һинең исемеңде күтәрҙек һәм һәр иманлыға уны (һинең исемде) Беҙҙең (Аллаһтың) исеменән һуң әйтеүҙе инандырҙыҡ.\n5. Ауырлыҡтан һуң, ысынлап та, еңеллек килә бит.\n6. Ысынлап та, ауырлыҡтан һуң еңеллек бит!\n7. Исламға дәғүәт, йыһат эштәренән бушағас, тырышып һәм арымай-талмай Аллаһҡа ғибәҙәт ҡыл.\n8. Һәр хәжәтеңде (кәрәгеңде) һорап Раббыңа йүнәл- доға ҡыл!\nТәфсирҙән күренеүенсә, был сүрәлә Аллаһ Мөхәммәт саллаллаһу ғәләйһи үә сәлләмгә мөрәжәғәт итә. Тәүге ике аятта күкрәктәге йөк, Аллаһтың уны алыуы, шул йөктән бушандырыуы хаҡында һүҙ бара – шуға үпкәнән, түш ауыртыуҙарынан шифа аяттары булып тора.\nТаа-һәә (20-се сүрә) сүрәһенең 25-28-се аяттары ла үпкә сирҙәре, балалар (ололар ҙа) тотлоҡҡанда өшкөрөү аяттары булып тора, сөнки уларҙа ла “күкрәгемде киңәйт”, “эшемде еңеләйт” тигән һүҙҙәр бар.\n25. Ҡаалә (был һүҙҙе әйтмәй ҡалдырһағыҙ ҙа була, сөнки Муса ғәләйһис-сәләм Раббыһына өндәште, тигән һүҙ)\n25. Раббишрах лии садрии.\n26. Үә йәссир лии әмрии.\n27. Үәхлүл ғуҡдәтәм –мил лисәәнии\n25. Муса үҙ Раббыһынан һораны:” Раббым, күкрәгемде киңәйт,\n26. Һәм эшемде еңеләйт,\n27.минең телемдәге төйөндө сис:\n28. улар минең һүҙемде (послание) аңлаһындар.\nБыл аяттарҙы балалар (ололар ҙа) тотлоҡҡанда, һөйләшмәгәндә уҡып өшкөрһәң дә файҙалы, сөнки “Минең телемдәге төйөндө сис” тигән һүҙҙәр бар.\nОшо аят-сүрәләрҙе, тәүҙә ниәт итеп, йәғни Аллаһтан үҙеңә, ауырыған кешегә шифа, һаулыҡ һорап, Әғүүҙү билләһи минәш –шәйтанир раджим Бисмилләәһи-ррахмәәни-ррахиим тип башлап уҡыу кәрәк (1, 3, 7-шәр, хәлдән килһә, 41-әр тапҡыр). Файҙаһы тейә, әгәр Аллаһҡа, уның шифа биреренә ысын ышаныу менән ышанһаң.


Рәсәй Президенты Владимир Путин бөгөн күптәнге йола буйынса киң мәғлүмәт саралары хеҙмәткәрҙәренең һорауҙарына яуап бирҙе\nМатбуғат конференцияһына мең өс йөҙ журналист саҡырыу алғайны. Әңгәмә теүәл өс сәғәт дауам итте.\nВладимир Путиндың сираттағы 11-се Ҙур Матбуғат конференцияһында эске һәм тышҡы сәйәсәткә ҡағылған көнүҙәк һорауҙар яңғыраны. Журналистарҙы иҡтисади үҙгәрештәр, донъя күләмендәге рецессия күренештәре мәлендә илдең быға ҡаршы тороу һәләте ҡыҙыҡһындырҙы. Владимир Путин Рәсәй өсөн көрсөктөң иң ҡатмарлы осоро артта ҡалды тип яуапланы. Ҡайһы бер күрһәткестәр буйынса иҡтисади үҫеш күҙәтелә тип билдәләне. Тышҡы сәйәсәттә һорауҙар тәү сиратта Украиналағы хәлдәр, Төркиә менән мөнәсәбәттәрҙең киҫкенләшеп китеүе һәм Сүриә биләмәһендә террорға ҡаршы операция барышына ҡағылды. Владимир Путин Украинаны һәр ваҡыттағыса ҡәрҙәш дәүләт тип баһалауын йәшермәне. Шул уҡ ваҡытта был ил менән иҡтисади бәйләнештәрҙе үҙгәртеүҙең Рәсәй мәнфәғәттәрен яҡлау өсөн көн талабы булыуын да аңлатып бирҙе. Төркиә менән бәйләнештәргә туҡталып, Президент был дәүләт етәкселеге элекке йылы мөнәсәбәттәрҙең ҡәҙерен белмәүен, Рәсәй самолетына һөжүм итеүҙең дошмандарса аҙым булыуын билдәләне. Матбуғат конференцияһында республиканың 8 мәғлүмәт сараһы хеҙмәткәре ҡатнашты. Улар араһында хеҙмәттәшебеҙ Руслан Кәримов та бар.


Иман ҡайта » Яйыҡ гәзите | Газета Яик\nЯйыҡ гәзите » Һеҙҙең хаттар » Иман ҡайта\nҺуңғы ваҡытта халҡыбыҙҙың күпләп дингә килеүе, иман юлына баҫыуы күҙәтелә. Ауылдарҙа мәсеттәр төҙөлә. Халыҡтың ошондай ынтылышы һөйөндөрә генә. Аллаһы Тәғәлә беҙҙе тура юлдан алып барыу өсөн юлбашсылар, мөғәллимдәр ебәрә. Беҙ улар артынан барырға, өйрәнергә тейешбеҙ.\nНамаҙҙар, доғалар уҡырға өндәй улар. «Мәңгелеккә күскәс, уҡыған намаҙҙарығыҙ үҙегеҙҙең файҙаға ғына буласаҡ», - тиҙәр. Беҙ был донъяла ҡунаҡ ҡына, шуны иҫтә тоторға кәрәк. Тормош ул бер оло, яуаплы имтихан. Аллаһтың ҡушҡанын үтәүсе, тыйғанынан тыйылыусы һәм булған белемен башҡаларға өйрәтеүсе кеше булырға тейеш.Ислам динен өйрәнеү һәр мосолман өсөн фарыз. Башлап китеүе генә бер уй булып торһа ла, унда ла бер көс ярҙам итә кеүек. Уҡырға өйрәнә башлаһаң, үтә ауыр түгел, ә киреһенсә, ҡыҙыҡ һәм күңелгә ятышлы ғына. Уҡыған һайын уҡыйһы килә, төрлө ҡағиҙәләрҙе, ә ҡайһы саҡта мөғжизәләрҙе асыҡлаған һайын, күберәк беләһе килә.\nБеҙҙең Илсеғол ауылында Ислам диненә өйрәтеү дәрестәре асылды. Ошондай мөмкинлек килеп сығыуына ихлас һөйөнөүселәр күп булды. Илсеғол, Мулдаҡай ауылынан ғына түгел, күрше Һөләймәндән йөрөп уҡыусылар ҙа табылды.\n- Ислам дине ҡанундарына, ғәрәп теленә үҙемдең тыуған ауылымдың халҡын өйрәтәм, - ти уҡытыусыбыҙ Фатима Жәлилова. Мөғәллимәбеҙҙән сикһеҙ ихласлыҡ, күңел йылыһы, изгелек бөркөлөп тора. Юлдың алыҫлығына ҡарамай, Илсе ауылынан йөрөп, тик Аллаһтың ризалығы өсөн башҡарған ғәмәлдәренә, беҙҙең иман күҙҙәрен асыуына, изге Ҡөрьән Кәримде ғәрәп яҙмаһы менән дөрөҫ итеп уҡырға өйрәтеүенә беҙ барыбыҙ ҙа рәхмәтлебеҙ. Еңел булмаған эшендә уңыштар, һаулыҡ һәм ниәттәренең тормошҡа ашыуын теләйбеҙ.\nЗөлфирә БИКТИМЕРОВА. Мулдаҡай ауылы.\nНәфсене тыя беләйек\nЖиһад - ул нәфсегә ҡаршы көрәш. Жиһад һүҙенең мәғәнәһе аяттарҙа һәм хәҙистәрҙә, мосолмандарҙың тормошонда һәм йәшәүендә мөһим урын алып тора. Һәр... Тотош уҡырға\nМосолман донъяһы Солтаны\nҮткән йыл төбәгебеҙҙә бөтөн донъяға билдәле шәхес, ҡөҙрәтле дин әһеле, Зәйнулла Рәсүлев торған суфыйсылыҡ орденының солтан әүлиәһе Мәүләнә Әүлиә... Тотош уҡырға\nБеҙ, Уральск ҡасабаһы шәкерттәре, шәриғәт ҡанун ҡағиҙәләрен һәм ғәрәп яҙмаһы менән изге Ҡөрьән Кәримде дөрөҫ итеп уҡыу буйынса Исламдың башланғыс... Тотош уҡырға


Аллаһы Тәғәләнең араҡы эсеүселәргә язаһы » "Йәшлек" гәзите\nГазета "Йәшлек" » Новости » Иман » Аллаһы Тәғәләнең араҡы эсеүселәргә язаһы\nБыл һүҙҙәрҙе нисек аңларға? Беҙ араҡы эсеп йөрөгән кешеләргә сәләм бирһәк, уларҙы хуплаған һымаҡ килеп сығабыҙ һәм уларҙың дуҫына әүереләбеҙ. Шуға ла һаулыҡ биреү һәм улар менән ҡатнашыу тыйыла. Йыназа намаҙына килһәк, уның улар өсөн ҡабул булыуы икеле, сөнки эсеп үлгән кеше иманлы булмаҫ.\nӘгәр берәй кеше, араҡы эсергә ярай, тип әйтһә (был һүҙҙән Аллаһы Тәғәлә һаҡлаһын), ул кешенең урыны тамуҡта, сөнки был әҙәм Ҡөрьән аяттарына ҡаршы килде һәм кафырға әйләнде – мәңге тамуҡ утына дусар булды.\nӘхирәттәге хәмер әлеге был донъялағы ағыу түгел, ул кешене алйытмай һәм иҫертмәй. Был донъялағы хәмер кешене бар боҙоҡлоҡҡа килтерә: кеше алйый, теле асыла, бар ғәйбәтен, бар күңелен сығарып, икенсе кешенән үс ала, иҫерек хәлдә зина ҡыла, кеше үлтерә, боҙоҡлоҡтар ҡыла, шулай уҡ ауырыу һатып ала. «Эсмәгән ир – бахыр, эскән ир – батыр» тигән әйтем бар. Ирҙәр, араҡыға алданып, меҫкенгә әйләнде, шуға ла ҡатын-ҡыҙ донъя тотҡаһы булып китте.\nБәйғәмбәр ғәләйһис-сәләм хәбәр итте: «Дөрөҫлөктә һәр иҫерткес, йәғни ҡайнатылған йәки ҡайнатылмаған булһа ла, хәрәмдер».\nҠайһы бер әҙәмдәр, таҙа тип, көмөшкә эсә. Ул да хәрәм, шулай уҡ спиртын сығарғансы ҡайнатып йәки бешереп ашарға ярай, тигән нәмәләр ҙә хәрәм. Шешлеккә шарап ҡушыу, спиртта бешкән ашамлыҡтар һәм башҡаһы.\nБер тамсы араҡы эсеү ҙә – тәнебеҙгә иҫерткес эсемлек инеү ул. Әгәр өҫтәлдә бер тамсы хәмер булһа, бар ултырған ашамлыҡ хәрәм, бысраҡ һанала, ашарға ярамай, хужаның күңелен табабыҙ тип, ашау хәрәм, сөнки Аллаһы Тәғәләгә ҡаршы сығабыҙ һәм шайтан һүҙенә биреләбеҙ.\nИбн Мәсғүд: «Хәмерҙә ҡатнашҡан ун кешегә ләғнәт булды. Улар – хәмерҙе сығарыусы, уға ярҙам итеүсе, хәмерҙе эсеүсе, хәмерҙе ҡойоп биреүсе, күтәреүсе, уға эйәреп күтәреүсе, хәмер менән сауҙа итеүсе, хәмер менән сауҙа итеүсенең етәксеһе, хәмерҙе һатыусы, хәмерҙе һатып алыусы һәм ул хәмерҙе ултыртыусы, йәғни виноград ағасын ултыртыусы», – тип әйткән.\nБыны аңлатып тормайыҡ, барыһы ла аңлайышлы, ләкин ауылыбыҙҙа хәмер һатыусы магазиндар бар икән, беҙ, йәмәғәтселек булараҡ, шул хәрәмдә ҡатнашыусы. Шуға ла яуызлыҡ урындарын бөтөрөргә кәрәк.\nБер кеше хәмер эсеүсе менән бергә мәжлестә булһа, Аллаһы Тәғәлә уны Ҡиәмәт көнөндә һуҡыр хәлендә ҡубарыр. Беҙ, Мөхәммәт ғәләйһис-сәләм бәйғәмбәр сөннәтенән булараҡ, уның шәфәғәтенә Ҡиәмәт көнөндә эйә булырға теләһәк, ошо әйткәндәргә ҡолаҡ һалайыҡ.\nХәмер малды бөтөрөүсе, аҡылды ебәреүселер. Араҡы эсеүсенең уйы һәр саҡ эске табыуҙа, бар малын һатып, баш төҙәтеүҙә, бында шайтандың ярҙамы ҙур. Донъя күргән кешеләр белә: кеше бахмурҙан ауырып, баш төҙәтергә аҡса һорап килһә, бирәләр, сөнки шайтан ошо ауырыған кешегә шундай үтемле тел бирә. Ә инде ас кеше, икмәк алырға аҡса биреп тор әле, тип килһә, аҡса юҡ, тип тапмайҙар. Шулай уҡ хәҙерге мәлдә йәш ҡатын-ҡыҙҙарҙың хәмер эсеп, нисек аҙғанын күреп тораһығыҙ. Балаларының аҡсаһына араҡы алып, уларҙы ас ҡалдырып йөрөгәндәр аҙмы?\nЭскелек Аллаһы Тәғәләне зикер итеүҙән, намаҙ уҡыуҙан тыя. Ул әйткән: «Шайтан һеҙҙе Аллаһы Тәғәләнең зикеренән һәм намаҙынан аҙҙырырға теләй. Йә, һеҙ тыйылмайһығыҙмы?».\nШулай булғас, мосолман хәмер эсһә һәм телендә көфөр һүҙ йөрөтһә, үлем ваҡытында иманһыҙ китеүе менән ҡурҡытылыр һәм ул иманһыҙҙар төркөмөнән булыр.\nМосолманға хәмер эсеүҙән тыйылыу һәм хәмер эсеүселәрҙән айырылыу кәрәк. Дөрөҫлөктә ул кеше хәмер эсеүсе менән ҡатнашһа, ошо кешегә хәмер эсеүсенең туҙан саңына тиклем яманлығына ирешеү ҡурҡынысы янай. Ҡиәмәт ҡурҡынысы тураһында уйлаусының күңеле араҡы эсеүсегә тартылмаҫ һәм эскесе менән дуҫ булмаҫ. Тағы ла шуны белеп ҡуйығыҙ: хәмер эскән кешегә изге Ҡөрьән китабында нисә хәреф бар – шунса гонаһ яҙыла. Бар бәләнең башы булған хәмергә яҡын килмәгеҙ, иблисте ҡыуандырмағыҙ. Беҙҙең бар бәхетебеҙ – Аллаһы Тәғәләне таныуҙа һәм ҡушҡандарын үтәүҙә.\nСығыу ваҡыты 1-02-2017, 11:40 | Ҡаранылар: 628\nУҡығыҙ, фәһем алығыҙ!\nЯлған араҡы баштарына еткән


“Наҙлы һүҙем менән дауалайым...”\n18 Июнь 2019, 12:20\nҺәр ерҙә лә уртаҡ тел таба.\nИлеш районының Үрге Йәркәй ауылы егете Булат Миңлекәев бала сағынан табип булырға хыяллана. Шуға ла урта мәктәпте тамамлағас та Башҡортостан дәүләт медицина университетының дауалау факультетына документтарын тапшыра.\nДиплом алғас, 2016 йылда Булат Илйәр улына Башҡортостанда, Себер тарафтарында, хатта Ҡырымда эшләргә тура килә. Әммә сит яҡта нисек кенә яҡшы булмаһын, ул күңеле менән тик Башҡортостанға тартыла. Һөҙөмтәлә тыуған яғына ҡайтып төшкәс, Үрге Йәркәй район үҙәк дауаханаһына эшкә урынлаша. Ә быйыл иһә, күптәрҙе аптыратып, Балаҡатай районы үҙәк дауаханаһына эшкә күсә.\n— Был төбәк халҡы мине ҡунаҡсыллығы, ябайлығы менән һоҡландыра. Таныш булмаған кешеләр ҙә һине яҡын күрә, күптән белгән дуҫтай аралаша, — ти Булат Миңлекәев. — Үкенмәйем, ҡайҙа ғына эшләһәм дә, һәр урында уртаҡ тел таба беләм, сирлеләрҙе наҙлы һүҙем, яҡты йөҙөм менән дә дауаларға тырышам.\nЙәш табип көн һайын поликлиникала ауырыуҙарҙы ҡабул итергә лә, өйҙәренә барып ауыр сирлеләрҙең хәлен белергә лә, ашығыс саҡырыуҙарға йөрөргә лә өлгөрә. Һәр һуҡмаҡ, һәр йөҙ таныш, пациенттарының үҙ кешеһенә әүерелгән. Күптәре ауырығанда ғына түгел, былай ҙа янына килеп, серҙәре менән уртаҡлашып та китә. Уның эшләгән изгелеген онотмай, рәхмәт һүҙҙәрен йыш белдереп торалар.\n– Халыҡ миңә ышана, аңлай, шунлыҡтан эшләүе лә рәхәт. Ошо һөнәрҙе һайлауыма тамсы ла үкенгәнем юҡ, – ти үҙ эшен бөтә күңелен биреп, яратып башҡарған аҡ халатлы белгес.\nУйлап ҡараһаң, табиптарҙың эше еңел түгел, ә терапевтарҙыҡы – айырыуса, сөнки ауырыу иң беренсе сиратта уға мөрәжәғәт итә. Тимәк, тәүге диагнозды ла ул ҡуя.\nБулат Миңлекәевтең участкаһында бөгөн өс меңдән ашыу кеше медицина ярҙамы ала, бынан тыш, балалар менән дә эшләргә тура килә уға. Бөгөн йәш табип Балаҡатай район үҙәк дауаханаһы бүлгән ике бүлмәле фатирҙа йәшәй. “Киләсәктә йорт һалып инергә уйлайым, медицина өлкәһендә яңы ҡаҙаныштарға өлгәшергә иҫәп тотам”, — ти ул.


Кеше картаһына теймәгеҙ!\n29 Ноябрь 2019, 12:50\nКеше картаһына теймәгеҙ!Мутлашыусылар йоҡламай, тиҙәр. Ысынлап та улар көн һайын тиерлек алдатыуҙың, кешеләрҙең аҡсаһын талауҙың яңы ысулдарын уйлап таба.Банкоматта берәйһе картаһын “онотоп” ҡалдырһа, уны ала күрмәгеҙ, бәләгә юлығыуығыҙ бар. Баҡтиһәң, мутлашыусылар картаны үҙҙәре банкоматта онотоп ҡалдыра ла, уны алған кешенән һуңынан аҡса таптыра икән. Йәнәһе, унда минең аҡсам бар ине, һеҙ уны мин киткән арала алып та өлгөргәнһегеҙ. Мутлашыусы картаһын алып биргән кешегә янай башлай, полиция саҡыртырға теләй, шаһиттары баш һелкеп тора. Кеше полиция менән бәйләнмәҫ өсөн йыш ҡына аҡсаһын тоттороп китә икән. Шуға күрә, һаҡ булығыҙ, кеше картаһына теймәгеҙ!\nМутлашыусылар йоҡламай, тиҙәр. Ысынлап та улар көн һайын тиерлек алдатыуҙың, кешеләрҙең аҡсаһын талауҙың яңы ысулдарын уйлап таба.\nБанкоматта берәйһе картаһын “онотоп” ҡалдырһа, уны ала күрмәгеҙ, бәләгә юлығыуығыҙ бар. Баҡтиһәң, мутлашыусылар картаны үҙҙәре банкоматта онотоп ҡалдыра ла, уны алған кешенән һуңынан аҡса таптыра икән. Йәнәһе, унда минең аҡсам бар ине, һеҙ уны мин киткән арала алып та өлгөргәнһегеҙ. Мутлашыусы картаһын алып биргән кешегә янай башлай, полиция саҡыртырға теләй, шаһиттары баш һелкеп тора. Кеше полиция менән бәйләнмәҫ өсөн йыш ҡына аҡсаһын тоттороп китә икән. Шуға күрә, һаҡ булығыҙ, кеше картаһына теймәгеҙ!


«Биатлон» комплексы тиҙҙән Бьорндаленды ҡабул итә аласаҡ\n22 Декабрь 2010, 12:56\nӨфөнөң "Биатлон" спорт-һауыҡтырыу комплексы тиҙҙән ярыштарҙа донъя күләмендә билдәле спортсыларҙы ҡабул итә аласаҡ. Мәҫәлән, Бьорндален кеүектәрҙе. Был турала "Биатлон" комплексы етәкселәре шаршамбы көндө комплексҡа килгән Башҡортостан Президенты Рөстәм Хәмитов менән Татарстан Президенты Рөстәм Миңнехановҡа хәбәр итте.\nБында махсус ҡунаҡ йорттары төҙөлгәндән һуң, билдәле биатлонсыларҙы Өфөлә ҡабул итергә мөмкин буласаҡ. Бындай йорттар, халыҡ-ара стандарттар буйынса, дүрттән дә кәм булмаҫҡа тейеш. Шулай ҙа уларһыҙ ҙа "Биатлон" спорт-һауыҡтырыу комплексы Европа нормаларына тап килә һәм Европа чемпионатын үткәреүгә бөгөндән үк әҙер.\nРөстәм Хәмитов һәм Рөстәм Миңнеханов "Биатлон" спорт-һауыҡтырыу комплексының спортсылар дүрт урынлыҡ номерҙарҙа йәшәгән ҡунаҡханаһын, шулай уҡ спорт залын һәм ашхананы ҡараны. Бынан һуң ике президент та биатлон винтовкаларынан атыуҙа күнекмә үткәрҙе.


Минең Томында Теүәл Әйткәндә Взломать Коралы - Теүәл Hack\nДекабрь 12, 2019 | 10:46 ПМ\nҺеҙ бында: Өйҙә / Взломать Андроид / Уйын / взломать iOS / П / Минең Томында Теүәл Әйткәндә Взломать Коралы\nМинең Томында Теүәл Әйткәндә Взломать Коралы\nМинең Томында Теүәл Әйткәндә Взломать Коралы 2018 Һорашыу Түгел:\nСәләм Дустар! Коралы hack android ios айланмалар беҙҙең өсөн иң популяр исем тәҡдим уйын Минең Томында Теүәл Әйткәндә Взломать Коралы . Иң тәүҙә менән сағыштырғанда, ул уртаҡлашты’s тел һылтанмалар скачать коим-тип әйтелә был хаҡта.\nМинең Томының Инешендә Әйтелгәйне Уйын Коралы Hack 2018:\nБеҙ һеҙҙе бик көслө уйын ойоштороуҙың минең өсөн тағы ла шул һүҙҙәрҙе генератор эшләй чит взволнованный. Беҙгә программистар эшләгән күрһәткән беҙҙең иң яҡшы эштәрҙең төрҙәре Минең Әйтер Том-Тәңкәләр Генератор . Алтын тәңкәләр взломать минең ярҙам менән әйтелгән был уйын ҡоралын үҙ иҫәбенә томлыҡ аласыз алырға неограниченный һаны бер ниндәй ҙә тырышлыҡ.\nБына һиңә бүләк һәм разблокировать бөтә предметтар була ала һәм шанс барыһы ла етмәй, үҙебеҙ уйындары башланды.. Шуға күрә хәҙер һеҙ’T аҡса тотонорға кәрәк, тип өҫтәр өсөн тәңкә йәки берәй тамамлау стадияһында..\nЯҡшы, тип әйтә алмайым взломать коралы юҡ тикшереү скачать тап булған кешеләр йә бында минең томын тикшереү, шулай уҡ.\nБеҙ бер ҡасан да ҡәнәғәт булып беҙгә тиклем, беҙҙән программанан бүленгән кодру , һөҙөмтәлә күп кешеләр беҙҙең бөтә бирешмәй протестировать ала һәм utils 100% ыңғай. Файл өҫтәү өсөн ике төп функциялары бөтә таҙа һәм именлек һеҙгә программист кеүек:\nҺеҙ был уйын төрө булыу үҙенсәлегенә бөтә яҡлап ҡаршы, һеҙ еңеләйтеү өсөн, шулай булырға тейеш, ҡулланыу коралы взломать минең томында теүәл әйткәндә 2018. Беҙҙең эштә иң файҙаланыусы мин рәхмәт, ул беҙҙең хеҙмәтебеҙҙе баһалаясаҡ.\nҠАЙҘА БУЛЫП ЭШЛӘЙ КОРАЛЫ HACK?\nСкриншоты минең кеүек тәңкәләр генератор томлыҡ беҙгә һөйләгән, беҙ добавил 2018 һеҙ күрергә һәм мөмкин буласаҡ, уның бөтә эшләгән андроид & ios айланмалар . Был’ы шөғөлләнә, root йәки Jailbreak һеҙҙең ул ғәйрәт талап итә. Был’ы тигәнде аңлата, тип, һеҙ, тамыр йәки джебе был программа ниндәй ҙә булһа ярҙам тураһында хәстәрлек менән.\nМинең Томында Теүәл Әйткәндә Взломать Коралы 2018 Үҙенсәлектәре:\nСкачать генератор томлыҡ әйтелгән талаптар һеҙгә минең бер ниндәй мөмкинлек булмай чит. Һәр ҡулланыусы бушлай неограниченный һаны ios андроид системалары өсөн тәңкәләр уйындар өҫтәргә мөмкин. . Ҡорал тотоп тыйып булманы һеҙҙең менән ниндәй уйын взломать. ырыу именлеген Анти-скрипт яҡлау прокси үҙ шәхестәре менән тыйыу һәм йәшереү .\nМинең уйыным был программа туранан-тура томы һәм көслө серверына тоташыу һөйләгән кеүек, берәүгә лә күҙәтергә мөмкин булмай ни, һеҙ эшләйһе.\nМинең Әйтер Томлыҡ Взломать Коралы 2018 бик ябай ҡулланыу., тәүҙә ул ябай һезгә кәрәк скачать. Был программаны ҡуйыу һәм уны асыу өсөн иң яҡшы һөҙөмтә һеҙҙең пк йәки системаһы Mac. Ҡоролошто һайлауына һеҙ, автомат төймәһенә баҫығыҙ вариант н ҡушылғандан һуң ул. Бөтә тәңкәләр ябай һәм әһәмиәтенең һәм кимәленең һайлау индерелде көйҙәргә характеристика н максималь вариантҡа күсә.\nҺеҙ эштәре ҡасан тамамланасаҡ, баҫыу “Хак Ҡулланыу” hack коралы мөмкинлек бирә тамамланды һәм төймәгә’ы миссияһы. Дон’т уны ваҡытында һүндереү системаһы һәм процессы тамамланғандан һуң взлома, минең һеҙгә әйтә бөтә ресурстарҙы файҙаланыу һәм уйын Томлыҡ перезагрузка.\nИҫкәрмә: Скачать hack коралы томында теүәл генә һөйләшә минең менән беҙҙең сайтта [ExactHacks.com]. Әгәр һеҙ ысынлап та ла телисез уйын взломать минең бик яҡшы һөйләшә шул.\nСервер.Генератор Взломать Кредит Тураһында 2019\nИюнь 13, 2018 Өҫтәрәк exacthacks\nМәктәптә Теүәл Hack Коралы Дракон\nИюнь 23, 2018 Өҫтәрәк exacthacks


«Тормош – арба, дәүер – ат». Әҙәм балаһы әсә ҡарынынан яҡты донъяға тыуғандан уҡ тормош арбаhына эләгә. Йәмғиәттең иң төп hәм мөhим сәңгелдәге – ғаилә. Унан hуң кеше мәктәп, хеҙмәт, йәмәғәт арбаларына ултыра. Йәшәгән ер – ауыл, ҡала, ил, континент, ғөмүмән, бөтә Ер шары – донъяның тормош арбаhы. Дилбегә, сыбыртҡылар ышаныслы ҡулдарҙа. Иң бәләкәй ғаилә hәм иң ҙур донъя арбаhында ла ҡағиҙәләр, бер үк тәртип, талап, закондар хөкөм hөрә.\nОшо ғәмәлдәге ғәҙәти арбалар араhында үҙенә генә хас hәм мөhим\nҠУЙЫН ДӘФТӘРЕ – ИЖАД ХӘСТӘРЕ\nШулай бер йылды Чебоксарҙа сатириктар кәңәшмәһе булды. «Һәнәк» рәссамы Андропов менән бер бүлмәгә эләктек. Кәңәшмәнән арып-талсығып ҡайтып йоҡларға яттыҡ. Әммә күҙҙәрҙе йоморға өлгөрмәнек, иҫерек әҙәм ҡыҙҙар йәшәгән күрше бүлмә ишеген дөбөрләтә башланы. Ауыҙында бер генә үтенес:\n– Девушки! Откройте, я хороший!\nӘммә уға ҡарап ҡына ҡыҙҙар ишектәрен асырға йыйынмай. Ә теге артығы менән ныҡыш булып сыҡты. Ишекте дөбөрләтә лә әлеге бер һүҙен ҡабатлай:\nҠылған сәскә атҡанда...\nУрау юлдар урау түгел\nУй-хыялдар, мине уҙып,\nҠылған сәскә атҡанда;\nЙәйге таңдар атҡанда,\nАмерика Ҡушма Штаттарында йәшәүсе журналист, яҙыусы Джоанна Фрэнсистың мосолман ҡатын-ҡыҙҙарына ысынбарлыҡтағы хаты нигеҙендә яҙылды.\nСәләм һеҙгә Америка дәүләтенән!\nМин – Джоанна, яҙыусылар өммәтенән.\nҒүмер буйы матбуғатҡа хеҙмәт иттем,\nӘсәм – француз, атам инглиз милләтенән.\nМин ышанам бит ул кешегә\nБелмәнем бит... Күңелем сикһеҙ булғас,\nДонъя иркендер тип инандым.\nЕлдерҙем дә, ғәжәп матурлыҡҡа,\nМоң-аһәңгә инеп сорналдым.\nРәлиф Кинйәбаев, Әхмәр Ғүмәр-Үтәбай\nМиңә ҡарап, халҡым, Башҡортостан хаҡында фекер йөрөтәләр\n(Рафаэль Зинуров менән әңгәмә)\nРәсәй Федерацияһы Федераль Йыйылышында Башҡортостан Республикаһы вәкиле, Федерация Советының халыҡ-ара эштәр буйынса комитеты ағзаһы, юридик фәндәр докторы, профессор, Башҡортостан Республикаһының атҡаҙанған юрисы, Шәһит Хоҙайбирҙин исемендәге премия лауреаты, Рәсәй Федерацияһы һәм Башҡортостан Республикаһының Яҙыусылар, Рәссамдар, Журналистар союздары ағзаһы, шағир, тәржемәсе, тарихсы һәм скульптор Рафаэль Нариман улы Зинуровтың дәүләт кимәлендә, ижтимағи һәм ижади тормоштағы эшмәкәрлеге хаҡында һүҙ алып барғанда “талантлы кеше бөтә яҡлап та талантлы була\nТелгә арналған байрам\n“Башҡортостан” концерт залында Бөтә донъя башҡорттары ҡоролтайы менән Яҙыусылар берлеге ойошторған Шиғыр байрамы башҡорт теленә арналды. Тулы зал ҡашында төрлө быуын шағирҙары, студенттар һәм мәктәп уҡыусылары сығыштары яңғыраны. Башҡортостандың халыҡ шағирҙары Марат Кәримов, Рауил Бикбаевтарға алмашҡа лайыҡлы йәш быуын килеүенә лә инанып таралышты кисәгә килгән халыҡ. Ә тамашаның ахырында тотош зал тороп баҫып, Рәшит Шәкүр һүҙҙәренә\n«Ағиҙел» менән бергә булайыҡ!\nТормошобоҙ, йәшәйешебеҙ, донъялағы үҙгәрештәр һәм төрлө хәлдәр, кисәгебеҙ, бөгөнгөбөҙ һәм иртәгәбеҙҙе күҙаллағанда башҡорт телендә нәшер ителгән матбуғатты иҫкә алмай булмай. ”Йәншишмә”, “Аманат”, “Йәшлек”, “Башҡортостан”, “Ватандаш”, “Шоңҡар”, ”Аҡбуҙат”кеүек халыҡҡа нур сәсеүсе гәзит һәм журналдарыбыҙ башҡорт донъяһын яҡтыртҡан, халыҡ тураһында хәстәрлек күргән, өмөт уятҡан баҫмалар ул. Ләкин шулар араһында олпат “Ағиҙел”ебеҙ айырым урын тота: был баҫма хәҙер бер быуатҡа яҡын милли анды уятҡан, халыҡтың йыуанысы, иреккә ынтылышы, рухын үҫтереүсеһе, үҙе артынан башҡаларҙы эйәртеүсеһе, уятыусыһы һәм таянысы булып ҡала.


1968 йылдың ғинуарында “Башҡортостан ҡыҙы” журналының тәүге һаны донъя күрә. Шунан алып бына 50 йыл инде ул ҡатын-ҡыҙҙарыбыҙҙың, ғаиләләребеҙҙең яҡын дуҫы, кәңәшсеһе. Яратҡан баҫмабыҙҙың әлеге һаны ошо ярты быуатлыҡ матур юбилейға арналған. Журналдың баш мөхәррире Гөлназ Ҡотоева ҡатын-ҡыҙ матбуғатының тарихы һәм редакцияның бөгөнгө хәле, уның алдында торған бурыстар хаҡында бәйән итә. Шулай уҡ яҙмыштары “Башҡортостан ҡыҙы” менән тығыҙ бәйле шәхестәр – Йомабикә Ильясова, Мәрйәм Бураҡаева, Әнисә Таһироваларҙың журналда эшләгән йылдары тураһында йылы хәтирәләре урын алған. Зөһрә Бәшәрованың “Башҡортостан ҡыҙы”на – 50!” бәйгеһе сиктәрендә донъя күргән “Яҡты ҡояш – булмышында” тип аталған яҙмаһы ла үткәндәргә байҡау яһай, Гөлфиә Юнысова хаҡындағы тәьҫораттары менән бүлешә.\nБашҡортостандың халыҡ яҙыусыһы Зәйнәб Биишеваның тыуыуына – 110 йыл. Ошо айҡанлы Зәйтүнә Шәрипованың мәҡәләһен уҡып, әҙибәнең йәш сағында яҙған, әлегә бер ҡайҙа ла баҫылмаған көндәлеге менән дә танышырһығыҙ.\n“Юлдар саҡыра” рубрикаһы был юлы Ауырғазы районын байҡай. “Башҡортостан ҡыҙы”ның баш мөхәррире Гөлназ Ҡотоева ҡатнашҡан әсәлекте, ғаиләне яҡлауға арналған кисәнән репортаж менән Альбина Ғөбәйҙуллина таныштыра. Әйткәндәй, ауырғазылар быйыл “Башҡортостан ҡыҙы”на яҙылыу планын үткән йылға ҡарағанда өсләтә арттырап үтәп һөйөндөрҙө.\nЖурналдың тышлығын Өфөлә тыуып үҫкән һылыуҡай, әлеге көндә Мәскәүҙә йәшәгән, Рәсәй Фәндәр академияһы Ҡаты есем физикаһы институты аспиранты Азалия Заһитова биҙәй. Гөлназ Ҡотоеваның “Ҡыҙлы йортта ырыҫ бар” тип аталған мәҡәләһе ғилемгә ынтылған ошо егәрле ҡыҙҙың күңел доньяһын барлай.\n“Әҙәби балҡыш” рубрикаһы Айһылыу Ғарифуллинаның заманға ауаздаш шиғырҙары һәм Таңһылыу Вәлиеваның “Көл булайыммы һиңә?” тигән халыҡсан хикәйәһе менән ҡыуандырыр.\n“Яҙмыштарҙан көслөрәк”. Был рубрика аҫтында Альмира Кирәева Ҡыйғы районында йәшәүсе 90 йәшен билдәләргә йыйынған Фәүзиә Йосопованың яҙмыш юлдарына күҙ ташлап, оҙон ғүмеренең һәм күңел бөтөнлөгөнөң серен асырға тырыша.\n“Ижады һайыҡмаҫ шишмәләй” тигән исем аҫтында Гөлсирә Шафиҡова яҙыусы Тәскирә Даянова хаҡында күңелдәрҙе тетрәндерер яҙмаһын тәҡдим итә.\n“Ризыҡ юллап” рубрикаһында “Башҡортостан ҡыҙы”ның тәүге фотографы Вячеслав Стрижевскийҙың мауыҡтырғыс “Өләсәй һабаҡтары” урын алған.\nБашҡорт халыҡ кейемен өйрәнеү, тергеҙеү, уҡыусыларыбыҙҙы яңы ижади эштәргә дәртләндереү, йәш быуынды башҡорт халҡына хас баш кейемдәре менән таныштырыу маҡсатында “Башҡортостан ҡыҙы” журналы «Бәйләнештә” сайтындағы “Башҡорт ҡатын-ҡыҙы” төркөмө менән берлектә “Таҡыя нағышы” бәйгеһе иғлан итә. Шулай уҡ уҡыусылар күңелен яулаған “Әсә йөрәге” бәйгеһе дауам итәсәк. Ике конкурс та журналға даими яҙылған уҡыусылар араһында ойошторола. Бәйгеләрҙә ҡатнашып, бүләктәр отоп ҡыуанығыҙ. Журналға яҙылыу асыҡ: әгәр өлгөрмәһегеҙ, һәр яңы айҙан башлап яҙыла алаһығыҙ.\n2 мартта Өфөләге Конгресс-холл бинаһында "БАШҠОРТОСТАН ҠЫҘЫ" журналы үҙенең 50 йыллыҡ юбилейын билдәләйәсәк. Киске сәғәт 7-лә башланасаҡ күркәм тамашаға барығыҙҙы ла саҡырабыҙ.